Awighnam astu !
Nihan lwirning BHAMA KERTIH, nga. :
Yania harep hanyimpen salwiring wawangunan, Parhyangan, Pakarangan. Ri tkaning padewasania, wenang macaru rumuhun, antuk :
Ayam brumbun, olah dadi 33 tanding, genahnia hamancadesa, mwah pakala-hyangan, lwirnia : sesayut durmanggala, prayascitamala, katur ring Sanghyang Bhuta Bwana, mwang, segehan agung, saha tatabuhan, katur ring Sang Bhuta Dengen.
Wus mangkana, raris tebahin sukat, hanutakna ring Hasta-Kosali, wenang dasarin dumun antuk bata bang, merajah mapinda Badawang-nala, masurat AM. Iki rupania : masusun kalungah nyuh gading mekasturi, bwangen toyania, masurat ONG ( ), dagingin wangi-wangi, lenga wangi, burat wangi, dedes, mwah kwangen kararas, majinah 11, winungkus dening wastra petak, iniket dening lawe petak warna, mapusak antuk kawangi, majinah 33, manut hurip ing bwana, canang satangkep, tumpeng bang hadanan, iwak ayam mapanggang, saha raka den agenep, raris penpen sami, nanging Prayascita dumun.
Kuwuban Babaturane, karyanang bangbang dumun, merpat, raris margyang pangupakarane, Pamyak-kalane, jugjugin antuk keris, carita lanang, miwah carang dapdap, kedukin antuk cawan sutra, reresikin, helisin, lukat antuk Bhumi-sudha, Giri-manca, mwang Sarwa Balikam, siratin tirtha pabresihan dening Soma-gangga.
Ring luhur ing bangbang, ngadegang Sanggah Surya, ring Sanggah munggah banten Pamukuhan, lwirnia : Dhaksina 1, Pras, sidahan putih kuning, mabe tutu, mahukem-hukem, raka geti-geti, lenga-wangi, burat-wangi, panyeneng 1, harthania 127, magenah ring daksina. Ring luhur ing bangbang, ngadegang Sanggah Surya, ring Sanggah munggah banten Pemakuhan, lwirnia : Dhaksina 1, pras, sidahan, putih kuning, mabe tutu, mahukem-hukem, raka geti-geti, lenge wangi, burat wangi, penyeneng 1,h arthania 127, magenah ring dhaksina. Sang hadrewe wewangunan kabeh, yan pahumahan mwang Sanggah Kabuyutan, Pura, salwir ing Pralinggan Dewa, wenang ngabakti ka Pretiwi, ngacep Sang Hyang Lemah, Sanghyang Ayu, mwah Sanghyang Anantha Bogha, mwah ngabakti marep munggah, ri Sanghyang Akasa, ngarep Sanghyang Çiwa-Sunia, Sanghyang Bwana-Kamulan, Sanghyang Prajapati.
Wusnia ngabakti, pulang Kwangene ring bangbange, pinaka dasar.
Wus mangkana, pulang tumpeng barake, tetehin antuk batha bange merajah, susunin antuk susunan nyuh gadhinge, raris urugin akedik.
Luhur punika, malih dagingin batha bang, masurat Dasaksara, iki ya :
luhur batha bange, medaging batu bulitan, merajah Triaksara, iki ya : AM ( ), UM ( ), MAM ( ). Luhur batu bulitan, kwangi 1, majinah 11, merajah Ongkaramretha, iki ya ( ). Raris urugin asahan. Mangkana kramania, yan sira niti krama ing dadi, haywa hima, tlas.
Iki ling ira BHAGAWAN WISWAKARMA, pangalihan karang, anggen karang paumahan, mangde tan kabheda-bheda dening lara kageringan, helingakna pidhartania, lwirnia :
Yan wenten karang tegeh ring paschima, hayu, nga, manemu labha sang ngumahin.
Yan karang seng ring utara, hayu ika, sawetunining anaknia, putunia, tan kurang bhoga sang ngumahin.
Yan karang hasah natarnia, hala ayu kojarania, tan kurang pangan kinum, sang ngumahin.
Yan ana tanah bang alus, mahambu lalah, hayu ika, sibin kadhang warga, nga, tekeng anaknia, menemu hayu sang momahin iriya.
Yan tanah selem magobe hucem, mahambu, panes, haywa ngumahin.
Yan ana tanah mahambu bengu, halid, hala dahat, haywa ngumahin.
Yan ana karang tunggal pameswan, manyaleking, nga, hala, mwah karang ne nyakitin.
Yan karang tumbak jalan gde, hala nyakitin, karubuhin jalan, nga.
Yan karang tumbak rurung, sandang lawe, nga, gering maderes.
Yan karang singkuhin rurung mwang hapit jalan, kutha kabhanda, nga, hala.
Yan ana umah nanggu, nora matabeng umah di harepe hala dahat.
Yan karang saling suduk papagerania, suduk angga, nga, hala.
Yan ana wang matunggalan sanak, mangapit jalan umahnia, sang tunggal bhaga urus, sandang lawang, nga, hala dahat sang momah iriya, amada-mada Bhatara, nga.
Yan umah mapemeswan dadwa, hala dahat, boros wang, nga.
Mwah ne tan wenang genahin umah, lwirnia, karang wit pura, wit ibu, wit sma, pabajangan, wit payajnyan sang brahmana, karang lebon amuk, karang genah wang mati magantung, yan sampun ping tiga kalebon amuk, tan wenang genahin umah, hala dahat.
Iki PANGAWAS CAYAN KARANG mwang Kahyangan :
Yan dhemdhem renteb hinang katon (katonang), Dewa ngukuni karang ika, tan kurang pangan sang ngumahin.
Mwah cayan karang tenget, karasa ngawang-awang katonang, twi suwung katonang, tri bhuta dengan mangumahin, henggal manemu bhaya sang ngumahin.
Malih ingon-ingon pathikawenang, metu salah rupa, iki cirin gumi rusak.
Mwah karang panes, asu, bangkung, manak tunggal, cirin panes karang ika, wenang hanyut, bhuta salah wetu, nga.
Mwah bhumi sayongan, katiban kuwung-kuwung, panes bhumi ika.
Mwah ring pakarangania metu kukus, panes karang ika.
Mwah karang tumbak rurung, tumbak jalan, tumbak tukad manamping marga pempatan, namping pura, namping bale banjar, makadinia ngulonin bale banjar, panes karang ika.
Malih babi baberasan, satha asaki ring salu, mwang tabwan ring pakubonan, lalipi masuk ring pakubonia, panes karang ika.
Mwah pakubonia, yan puhun lakare, taler kari ingangge, pada cacada lawan naga-sesa, tan pegat milara.
Mwah yan ana bale pungkat, malih jujukang, sajawining gebug lindu maka bhumi, pada cacade ring balene ring balene puhun lakare.
Mwah yan ana bale mesu adegania ring legungane, balu makabun nga, hala.
Yan ana bale materestes bunter sami, cacad, dongkang makahem, nga, tan wenang hingangge, hala dahat.
Mwah yan ana bale tarojogan, magerantang mahileh, cacad, dongkang makabun, nga, hala.
Iki PAMANAS KARANG, salwirning, panes, sane ngadakang panes karang, lwirnia :
Kapanjingan gelap mwang puhun, wenang ngadegang linggih Padma-Handap, palinggih Sanghyang Indrablaka, tan pegat hamanggih lara bhaya, yadin ping dasa carunin tan sida purna dening caru ika. Apan Sanghyang Indrablaka, dadi Sanghyang Kalamaya, dadi Kala-Desti. Mangkana kojarniya.
Mwah yan ana kayu rempak, pungkat, mwang punggel, tan pakarana, pada panese, tan pegat hamilara.
Mwah nyuh macarang, bwah macarang, jaka macarang, ntal macarang, byu macarang, mwang wetunya kembar, tunggal panese, kadi kageni – bhaya, nga, panes.
Yan ana sanggah pungkat, mwang jineng, pawon, pungkat tan pakarana, mwang katiben amuk, kaleban amuk, panca bhaya, nga, panes.
Yan ana hanggawe pungkate, panas karang ika, kewala cacad, tan kawenang malih ingangge, wenang gentosin lakare sami.
Mwah yan ana wong mentik ring babatar ing salu, wong bhaya, nga, panes.
Yan ana lulut metu ring pakarangan, kalulut bhaya, nga, panes.
Yan ana getih kentel ring pakarangan, mwang sumirat ring umah, ring pakubwan, tan pakrana, karaja-bhaya, nga. Yan ana samangkana, apang sampunang langkungan ring petang dasa dina, mangda puput macaru, dados caru ika alitan. Yan langkung ring petang dasa dina, ageng nagih waru, ika kangentakna.
Yan ana karang katumbak rurung, tumbak jalan, katumbak labak, katumbak jalinjingan, mwang tukad, katumbak pangkung, panes karang ika, Sanghyang Kala Durgha anglarani, wenang ngadegang Padma Alit, palinggih Sanghyang Dhurgamaya.
Yan ana tabwan sirah, tabwan kulit, mwang nyawan ring salu, ring paumahan, ring kubwan, pateh panese.
Yan ana manipi ring umah, ring salu, ring kubwan, pateh panese.
Yan ring lumbung, ring kamulan, hayu ika.
Mwah yan ana ingon-ingon patik wenang-wenang, salah rupa wetune, panes karang ika, wenang rarung kasagara, tugel gulene, kawandaniya rewekan ring rwi walatung, talining dening budur, bwangen ring payonidi. Raris glarana Panca – tawur.
Yan ana taru salah pati, mwang manusa salah pati ring pakarangan, panes karang ika.
Mwah salwir ing jadma salah pati, hanuli pejah, sagenah-genahniya pejah, ika tan wenang malih hantukakna maring pagenahan, hala dahat, hanuli pendhem ring setra, nganut linging Sastra-Bwana-Purana. Mangkana kramanya.
Mwah yan ngingsirang Lumbung mwang Dengen, Pabrahmana kunang, wenang tuntun dening lawe, panyunjungniya, taruma tangkis pang tiga, saha banten pangulapan, daksina 1, pras, sodan, asep menyan astanggi. Mangkana kramaniya. Yan tan tuntun, ila-ila dahat.
Iki CARUN UMAH CACAD, yan ana wang manampih Bataturan, gawenen caru, Pamangguh Pamali, alit, nga, lwirniya :
Iwakniya rumbah-gile, malih punjungan putih kuning 1, uyah areng, iwak ayam ireng pinanggang, raka biyu matah salirang, sajeng manis, mwang daksina 1, katipat kelanan, soda 1, tlas.
Mantrani Pamangguh Pamali Alit, caru ika pendhem ring genahe macaru, tlas.
Iki caru mawug maumah mwang magingsir ngarangin, maka pangraksan ing karang, sa :
Daksina 2, gnep, pirak 500, mwang tumpeng poleng 1, mabe taluh, wusniya matanem, malih tetebasan 1, pras 1, tulung 3, wusniya pinangan.
Malih caru getih sapinggan, hati sahundhuh, wusniya, hati getih mwang tumpeng, metanem ring areping sanggar kawitan. Mwah besi anggen titi, ring pameswane, iku enjeki, dumara ngawug umahe, ma. :
Ih Sang Hyang Wariwastu ya namah swaha, Ih Sang Kala Naga, Sang Kala Bhumi, Sang Gumatap-Gumitip, …………. Ampunane raren ingsun, poma. Telas.
Iki upakara ing pangrapuh carik, salwir ing rapuh ring gaga ring tegal sawah, mwah ginawe umah, lwirniya :
Sasayut 1, maiwak satha putih pinanggang, mwang Pangambean 1, iwakniya bebek putih ginuling. Pabresihan, pras, penyeneng, sagawu tepung tawar lis, misi daksina 1, katipat kelanan, ajuman putih kuning, canang genten hatanding, munggah ring sanggah cucuk, katur ring bhatara surya mwang segehan 2, tanding, matabuh twak arak brem, nunas toya kabadugul Panghuluning sawah, mwang ring Brahmana Panditha, Telas.
Nihan kramaning ngehed sawah, mwang hanepas, nyapuh pundukan. Upakaraniya :
Pras panyeneng, rayunan putih kuning, bubuh mewadah suyuk 5 tanding, katipat kelanan, pras ajengan, sasantun 1, hartha 727. Malih caruning natar.
Carike, caru bebek selem, holah jajatah lembat asem, dadi 5 tanding, ketengan 33 tanding, padha ngawa sengkwi ketengan ika swang, kulite layang-layang, sasantun 1.
Parisudha dening toya mawadah sangku tembaga, siratakna ider kiwa, ping 3, ma : (ngud carik, utawi nyakapang).
Om Nini Pamali Wates, Kaki Pamali Wates, tan hana jurang pangkung, aku ibu pretiwi, anglebur sakalwiring hala, Om Bhuta sih, Kala sih, Dewa teka purna, Om Sa Ba Ta A I.
Iki caru Pangasih bhuta, nga, pamahayu pakarangan, pamahayu Sanggar pomahan, upakaraniya, ca :
Tumpeng putih kuning den agung, hinideran sarwa sekar, rakaniya putih kuning, canang genten, iwaknia satha sudhamala grungsang kumatandhang, mapanggang, mwah ithik putih ginuling, mawadah dulang anyar merajah surya candra.
Wus minantran, pendhem tengahing natar.
Phalania, yan ana wong hakarya hala, salwiring tuju tluh taranjana, leyak prakasa, Buta Kala Dengen, mari denia dewa sihin bhuta wedhi.
Mangkana kramania, haywa Sang Pandhita mapi tan wruh sastra iki, apan sinilib de Sang Hyang Licin, nging aja Wera, sahasya temen.
Iki Caru panganggihan, nga,
Yaning karang paumahan karase panes, maka cihna ing karang panes, yania katibanan kagringan tan pantara, mwang kasusupan dening brangti, ngimur-imur kalanan, mwang sering kna wicara, manusaniya tan renga ring gagaman manusa.
Yan mangkana cihnaniya, wenang hacaru ring pakarangan lwirnia, ngadegang Sanggar Tutwan, munggah banjotan kelanan mwang canang lengha-wangi, burat-wangi, canang gantal.
Ring sorithik bulu sikep, hingolah, hurap bang putih, jajatah, dadi 33 tanding, wewalungania winangun hurip, hangkebang ring caru ika.
Ring Sanggah Kamulan, ngaturang prayascita lewih, malih nunas pakuluh, pamuput caru ika.
Ring natar genah carune, madhatengan ayam putih hingolah dadi 5 tanding, saha canang daksina, prayascita ring Sanggah, raris kepakubenan maprayascita.
Yan wus puput ika, buncal ring parempatan agung.
Iki carun karang hapanes,
Apa lwire cihnaning karang panes, gring luminta tan pegat, matemahan pati, mwang sarwa paksi, sathonia tlas kagringan, kweh pejah, wenang caru ika.
Glarakna ring pakarangan, mangdene sampurna ikang sarwa magalak ring pakarangan, lwir ing caru, sa, tumpeng putih hadanan, iwak satha winangun hurip, jajatah calon rateng tan winalik, hanut hurip ing dina, mwang rumbah gile, suruh putih hijo, saha canang daksina, pras panyeneng lis, hartha 225.
Mwah hana papendheman rontal rinajah kaya iki : ( ),( ).
Iki mantrania, ma :
Panca bhuta, raksasa-raksasi, dustha durjana, henduh ta kita, yan kita wruh hamaca sastranku; yan sira tan wruh hamaca sastranku, lunghana kita ; yan kita wruh palungha kita, tan wruh yan wruh, yan alumuh lungha kita, pangerengkepangraksanta ri ngong, hana tadhah sajinta, pulawa sapunggel, susuruh putih ijo, sega rong penek, ayam winangun hurip, rinumbah gile, sasak mentah, jajatah calon tan winalik, twasanta hangraksa hulun.
Wus hangrajah, wus anyaksenana kang caru, pendhemakna rarajahane ring rontal.
Iki Carun panganggihan karang, lwirnia :
Tumpeng 9 danan, iwak ithik bulu sikep, hinglah dena sangkep, dadi 9, tanding, kulite layang-layang.
Mwah nasi mapindha wong-wongan, malih nasi mawadah tangkulak, benia getih matah lebeng, segehan agung, masambleh satha ireng, maruntutan pamangguhan agung.
Iti pamangguhan pamali, lwirnia :
Caru bulan ring tengah. cawu petik bilang samping (sisi), manca desa genahnia, halednia don byah, beten don byahe, klupakan tiying, madaging hole-hole, sami porosania don girang-girang, pamornia tahin blek, buahnia biluluk, plawania lateng ayam, iwaknia lindung, bluwang, katak, balang, capung, sami maguling.
Iki pamangguhan alit, nga. :
Salwir ing caru manca-sanak agung alit, panca klud wali walik sumpah, tawur gentuh masasapuh, panca-wali-krama, eka-dasa-ludra, maligya bhumi, mwah salwirning caru, wang hamanak salah ring pamanggahan, ring sawah, ring hulun empelan, ika sami wenang dulurana pamangguh pamali, mwang sasayut durmanggala, sasayut pancaklud, hanulakna ageng alit ing swakarya, wenang lakwakna. Nihan tingkah ing karang pahumahan, kna gering tutumpur sasab mrana, mwang kna pamali pulung, tan pegat kena gering kabhaya-bhaya, lara sang madrebe humah, reh matonya.
I Bhuta Jigramaya, rupania hamanca warna, ika ratuning kala dengen, mahanak pamali pulung raksa, mahanak I Pamali Mundar-mandir, kwehnia 11 diri, ika hangadakaken, kapanjingan hyang lalah, kasander ing glap, katiben amuk, kalebon amuk, katiban lulut, kasiratan rah, mati magantung, salwir ing cuntaka bhaya, ika mamirudha, nga, Ki Bhuta Jigra-mangsa. Yan kurangan pracaru, tan pegat katibanan gering, krana wenang carunin, sagenah karang ika, lwiring pacarunia :
Nasi wong-wongan 3 tanding, marupa manca warna, padha matatakan don byu, mawadah klakat, canangnia hanut nasi wong-wongan, kwangen pada masiki, jinah padha 2, sowang-sowang, nasi wong-wongan ika, madaging tumpeng, hanut warna, sami pada madanan iwaknia satha brumbun, holah dadi 5, tanding, rupania mancawarna, sangkwinia 11, bidang, bayuhania 5, wadah, sasantun 1, bras 3 kulak, hartha 777, genep sahupakaran ing sasantun, lis 5 puwun, susunang ring sega wong-wongan ika, ring madya gnahnia. Mwah sega pangkon 1, iwaknia kawisan, madaging, jajren matah, masusun basa rajang, mawadah limas andong bang, tok 5, sujang, harak brem, padha 5 tekor. Malih sega panganggon pamali hatanding, nasi takilan, mawadhah don kumbang, iwak bawi magoreng, trasi bang yadin alit wenang, sabagya yan agung.
Malih jumput tanah humahe bilang bucu, mwang ring tengah padha, ping 3, tatakin don waru, padha 3 bidang. Raris genahang ring nasi wong-wongan ika. Genah caru ika ngarepin pawon, tunasang toya ring Sanggah Kamulan, Toya pangihid pamali, mwang sarwa bhuta durgha. Yan wus puput winasu, geseng tatimpug ika. Wus mangkana, nasi wong-wongan ika, bwangakna ring sagara, ring lwah ing kadi wenang, tkaning banten kabeh.
Mwah sang gring wehin bubuh tajin, toyahin antuk candana mahasab, raris tunasang toya ring Kamimitan, Sanggah Kamulania, mangde mangkana manih kagringania.
Malih tunasang toya pangentas sarwa Bhuta, raris lukat ring pomahania, paungin pangentas. Ri meh hanganut banten ika kabeh. Pangentas ika kadi pangentas janma mapreteka, karyanang bubuh pirata 5 tanding, wus ing pinuja panglepas, bubuh pirata ika, tkaning wulantangania, salan-laning toya panglepas, pendhem ring hareping pawone.
Mangkana kramania, karana panggih hayu Sang Bhuta Kala Dengen, tan hana sira malih hanggringin sang momah-omah, sakurenania, tkaning anak putunia, hamanggih dirgayusa.
Yobawe weta hurip, gring tutumpur punah, leyak mari, Bhuta Kala Dengen hasih, Bhakti sahidhep. Samangkana tingkah carune ring Pabrahman, matemahan kayu sang madruwe umah.
Malih carun karang kageringan, karang panes, karang angker, karang aeng mwang sane ngenahin tan pakala miyegan, mawyadi, wenang carunin karang ika, lwir caruniya, ayam putih maholah, didi, 5, tanding, padha majajatah lembat asem, hurab bang putih sowang, walulange malih winangun hurip, tumpengniya pada madanan, macaru bilang bucu ing karang, matanem, layang-layangniya ring tengah tanem.
Yan nora carunin, ngimuh ikang Kala Bhuta kabeh, harep hanadhah manyakitin, sang adrewe humah, tan manggeh yasaniya, rahina wengi katadhah hantuk Kalan Bhatari Durgha, yan sampun tawurin, enak tekang sarwa Kala Bhuta, matemahan hayu sang madrewe humah.
Iki mantraniya, ma :
Ih Ki Bhuta Jigramaya, marupa mancha-warna, kita ratuning Bhuta Kala Dengen, mahanak I Pamali Pulung-raksa, I Undar-andir, eka desa rowang ira, kita hanggawe kapanjingan Hyang Lalah, kasander ing Glap, katiben hamuk, kalebon hamuk, kasiratan rah, salwir ing canthaka bhaya, kapunah denira Sang Bhuta Jigramangsa,
OM AM Ksama sampurna ya namah,
SA BA TA A I NA MA SI WA YA,
OM AM UM MAM.
Iki pamangguh Pamali, nga. Sana agung :
Sadhana, banten 5 nyiru, sega cacahan 33 tanding, nganut pahideran, ne putih, purwa; ne barak, daksina; ne kuning, paschima; ne ireng, utam ; ne brumbun, ring madya; nganut hurip ing Pancha-warna.
Mangkana dandananiya, raka saka wenang, iwaknia satha mancha-warna, lis padha mapuhun, malih magawe Sanggah linggih Pamali mwang boki, 5 besik, mahaled klopekan tiying, maplawe rwan tihih, rwan bwah, mabuhu rwan temen, gagirang kayu tulak, rwan ing dhapdhap, slepan, matali benang tridatu, 5, pesel kwehniya, genahang ring linggih Pamaline, genahnia mancha-desa. Ring madhya suci asoroh, boki hika madaging tumpeng padha madanan, lwirnia :
Purwa, putih 2;Ddaksina, bang 2; Paschima, kuning, 2; Utara, ireng, 2; Madhya, mancha warna, 5; iwaknia manurut tumpeng, tetebus mancha-warna, kwangen 5 harthaniya, nganut hurip ing pancha-desa.
Mwah hameten clebingkah ring pakarangania, midher mancha – desa, kumpulakna ring genahe macaru, mwah mancha-desa genahnia, sinurat dening aksara Pancha Brahma, SAM, PUR, BAM, (DA); TAM, (PA); AM, (U); IM, (MA); matorek pamor mah empat, raris genahang ring bokine.
Banten ika, matatakan klatkat pakideh, mwah sangkwi gde, pur, da, pa, u mwah twak den akeh, mawadah kawu mabulu, 5 besik, pras panyeneng, sesantun 1, bras sakulak, hartha 777, pamarginia ring dina nemu Kajeng Kliwon ring Sanda denis hacaru.
Wenten mamangguh dumun, mahider mangidul, mangulon, maring tengah. Mangkane tingkahe mamangguh Pamali, raris punduhang ring tengah, irika raris sasontengin, malih tunasang tirtha ring Panghulun Setra.
Iki ngaran Pamangguh Pamali, wenang hangunduraken Pamali, iki pujania, ma :
Pukulun kaki Pamali, nini Pamali, ingsun hangunduraken Pamali Agung, pesengan I Gubar Gumi, pramantran I Pamali, ngaran I Guyang hati, prebekel I Pamali, ngaran I Tunjuk Hati, sedahan I Pamali, ngaran I Sandi Pati, panyarikan I Pamali, ngaran I Tumbak Api, kesinoman I Pamali, ngaran I Kuyang-kaying, juru tulis I Pamali, ngaran I Tuwek Wesi, bhujanggan ing Pamali, ngaran I Muyang-maying, juru cendek I Pamali, ngaran I Pular Palir, maka dewan ing Pamali, mapesengan Sang Ratu Manjaya, tka madocararan I Pamali, ngaran I Pamali Banthang, Pamali Tunggak, Pamali Tunggek, Pamali Pacek, Pamali Jangat, Pamali Brahma, Pamali Wisnu, Pamali Pulung, Pamali Sukat, Pamali Jalingjingan, Pamali Tukad, Pamali Sawah, Pamali Sema, Pamali Desti, Pamali Teluh, Pamali Moro, Pamali Hangin. Satus hakutus haraning Pamali, tka kita kabeh, padha patuh hingkup, asanak ring pun anu, sang adrewe caru, puniki hana ganjaran ira, katur ring Ra Kaki Pamali, Nini Pamali pahingkup agung, pamangguh agung, ingsun anugraha, hamukti sari, lawan sanak ira kabeh, wahana wadoracan ira samodaya, sampun sira malih hanggringin, janma manusane pun anu, wehana hurip warasa, dirgha-yusa tkan ing hanak putunia kabeh 10 mukti pwa sira wus amukti, mantuka sira ri Kahyangan ira sowang-sowang.
Ong Sarwa Pamala – pamali bhyo swaha, apanaku rumawak Sang Hyang Brahma jati.
Iti Sasayut Panca-klud, kawruhakna, lwirniya :
Tumpeng poleng 1, makalung, maplekir, kwangen 5, padhang lepas 5, katih, muncuk hambengan sehet mingmang 5, nyatur desa genahniya, sisiniya madaging penek 5, nyatur desa genahniya, mwang payuk 1, misi yeh, misi sehet mingmang. Mwah Pamyak-kala, nasi pangkonan, mapyak mah empat selatin antuk pandan, iwakniya ne kangin, nyalyan; ne klod, udang ; ne kawuh, yuyu ; ne kaja, lele ; ne ring tengah iwakniya swandhu.
Iki Mantraniya, ma :
Pukulun Sang Kala Purwa, Sang Kala Sakti, Sang Kala Brajamuka, Sang Kala Preta, Sang Kala Ngulalang, iki tadhah sajin ira, iwak trasi bang, bawang – jahe, mwah hantiga, mwang panca-klud, mwang pamyak-kala, manawi wenten kurang, iki jinah satak lima likur, atumbasa sira mareng pasar agung, weha sanak rabin ira mwang putu buyut, haja sira usil silih gawe, lunghaha sira hamarah-marah, desa, haja marangke Mwah, den pada sidhi swaha.
Yan tan harep hanglewihi, Sasayut Durmenggala, sasayut prayascita, pamyak-kala wenang, Panca – klude, tumpenge poleng ring tengah, iwakniya trasi bang, taluh bukasem.
Iki prayascita saka lwiring Durmenggala, ca :
Penek 1, iwakniya trasi bang, bawang jahe, daksina 1, bras akulak, lawe satukal, pirak satak salawe, segaru, tepung tawar, bungkak nyuh gadang 1, lis salepan tan sumalah ring salu, taluh bukasem 1, ma :
Pukulun Sang Kala Purwa, Sang Kala Sakti, Sang Kala Braja, Sang Kala Ngulalang, Sang Kala Tamba Petre, Sang kala Suksma, aja sira pati panjingin, patya poporotongi, iki tadhah sajin ira, pnek lawan trasi bang bawang jahe, hanadhah sira tur lungha, manawi kurang tatadahan ira, maraha sira maring Pasar Agung, wehana hanak rabin ira mwang putu buyut, haja marangke Mwah, den padha hewanaha, raksa rumaksa, padha sidhi swaha.
Nihan Pamatuh Pamali, ring pomahan, sa. :
Kwangen 5, kojong, nasinia hentip, jinah wijinan padha 2, skar patut ing kwangen, ma. :
OM Sarwa dewi broh namah, bhuta yaksa namah swaha, pamala-pamali bhuta-bhuti, kala kali kala dengen, patuh kangin patuh kawuh, patuh kaja patuh kelod, patuh ring tengah, padha patuh ingkup, tka patuh, (3x).
Yan kita mahyun kinasihaning bhuta, iki pengasih Dewa mwang sarwa bhuta, tkan ing pangasih manusa, hanggen ngabakti ring dewa wenang, masadana Gandhana Jenggi, bhasmakna ring selaning lalatha, ma :
Ingsun hangidephana Sang Hyang Tunggal, rumasuk ring sariran ingsun, tri nadhi sama bhaktya, dewa mantara masya, Tunggal, amatuhana tri nadi, sing tka patuh ingkup, (3x).
Iki Tatebasan Kabuyutan Lumbung mwang greha, karubuhan taru agung :
Carunia, tumpeng 2, meiwak ayam kandhungan 1, winangun hurip, dagingnia hingolah, hurab bang putih, jajatah 9, calon 9, hebatnia linawar, bawang jahe kasuna cekuh 11 trasi tinunu, gulawinahan takir, hebatnia suci, haywa ngedhapin, sajeng sagecha, jangan sakawali, palawania sembung, toya ring bruk anyar, tepung tawar, wingaturang arep ing karubuhan, ikang rinubuhan winangun Mwah.
OM Sang Bhuta Kulalwing, Sang Kala Butha, Sang Kala Mang, Haja sira pati papanjingan, iki tadhah sajin ira, tumpeng hadanan, trasi tinunu, bawang jahe, bras agonja, lawe satukel, harta satak salawe.
Wus winantran, tatebasi kang kurubuhan, mwang sang adwe umah. Ikang caru tinilar ing parempatan jalan, haywa tinolik kang tinilar.
Iki pamabayuh karang, hawet deniya manggih hayu, caru hangus, ing, lwirnia :
Bubuh pirata, nasi hangkeb, sorohan asoroh, suci satampa, tumpeng, 9, besih, mawarna, 9, mawadah tamas maraka kadi sodahan, hasu bang bungkem, 1, dagingnia, halah jangkep walulangnia winadhahan sankwi mapinda cacing, hinangkeban, dening walulangnia.
Malih punyan tiyih katut humbinya, 4 puwun. Daksina, 1, hartha, 770, katipat sedahan, katur ring Bhatara Kala, kasaksenan den Bhatara Surya, mwang watek Dewata Nawa-sangha, tumut hangania maka sami.
Wusnia, pendhem ikang caru, nasi hangkebe lebarang ring jaban pameswane, punyan tiyihe, pamula disamping pameswane, diharep ing korine, kiwe tengen ring jroning kori mwang ring jabania.
Mangkana kramania, graha macaru ring natar wenang.
Nihan Kaputusan Sang Hyang Resi Ghana, pamarisudhan ing karang hangker, salwir ing panes.
Yan mati salah pati, kalebon hamuk, sinamber ing glap, makrane sang adrewe humah kabhaya-bhaya kojarnia, caru iki glarakna ring pomahan ring sanggar ring parhyangan mwang ring tegal, sawah, sagenah ing karang panes aheng mwang hangker, yadyan kapanjingan Bhuta Kala Dengen, umah ing dete, caru iki glarakna, lwirnia :
Nanceb sanggar Tutwan, munggah suci, 2 soroh, genep salanlaning suci, tkeng rantasania, hartha, 1700, haja ngelongin + saji 1 soroh. Astha-dala, maka gnah ing caru Resi Ghana.
Resi Ghana ika, sega, 9, pangkon, wadhahnia tamas ageng, melawa don nagasari, marajah sowang-sowang, OM, madhya; AM, pur; RE, ghne; SI, da; GHA, nai; Na, pa; BYO, ba; NA, u; MAH, aer.
Sga ika tinanceban skar tunjung sowang-sowang, iwaknia ingolah ithik den asangkep, nora majajatah.
Carune ring natar, hayam manca-warna, melayang-layang, matatakan klabang mikuh, daginge olah, nganut hurip ing Panca-warna, holahnia haywa kerup, ne putih kangin, olah urab bang putih, jajatah lembat asem pada, 5, katih dadi limang bayuh. Ne klod hayam biying, olahnia urab bang putih, jajatah lembat hasem pada, 9, katih, calon, 9 katih, dadi, 9, bayuh. Ne kawuh, hayam putih syungan, olah urab bang putih, jajatah lembat hasem pada, 7, katih, calon, 7, katih, dadi 7, bayuh. Ne kaja, hayam ireng, olah urab bang putih, jajatah lembat hasem, padha, 8, katih, calon, 8, dadi, 8, bayuh + caru bebek blangkalung.
Padha matatakan sangkwi, calon mawadhah limas, maduluran sasayut pangambeyan, pangulapan, prayascita lewih, mwah tumpeng hagung, 1, iwaknia guling ithik putih, daksina 1 soroh, jinahnia 5555, pane hanyar Mwah nasi ketengania, ngatengah suci 1, mwang sasayut durmenggala, sasayut panca-klud pamyak-kala, dulurana pamangguh pamali.
Ring Sanggar Kamulania, suci 1 soroh, den agenep. Ri Sang Ngrajengin, suci 1. Ri telas pinuja salanlaning panglukatan, pras lis tatimpug. Saksina Sang Ngerajah natere, hartha 135. Daksina Sang Ngerajah rwan ing sarpasari, hartha 77.
Ri tlas pinuja de Sang Sadhaka, kon sang adruwe caru, tkeng pratissantanania kabeh, ngabakti, ka surya holih skar, ka Sanggar Kawitan, ring Sang Hyang Resi Ghana, hantuk skar mwah masaksi ka Surya dening Kwangi, tlas.
Wus mangkana raris lukat sang adruwe caru, tepung tawari buwuni, lisih, tirthanin, raris jaya-jaya sakawruhta.
Wus mangkana, kinon sang adruwe caru, ngayab caru.
Wus ngayab, raris gabungin layang-layange, rames nasin carune mancha desa, wadahin pane, pahidang layang-layange, hider kiwa, sambehang nasi ramese, mwang prayascita durmanggalane, saha sampat tulud mwang obor-obor, kulkul, sembar ring tri katuka, mantra dening Tatulak agung, mwang lis panglukatan, saha cengceng kendhang kempul, dulurania surak awu, pangihid Bhuta, nga.
Ri tlas mider kiwa, ping, 3, raris pendem layang-layange ring gnahe macaru Resi Ghanane. Sesan ing mapendhem, bwangen ring pampatan jalan, ring jurang, ring lwan wenang, tlas.
Iki Sang Hyang Resi Ghana, ma :
OM AM Resi Ghana bhyonamah,OM hana sira Sang Hyang Resi Ghana, rupaniya kadya liman, guna nirana kaya jaladhi sangha, matan ira dumilah, pancha maha-bhuta ring tengah, hangilangaken satru, kala-traya, tuju tluh taranjana, kalukat den ira Sang Hyang Resi Ghana, OM SA BA TA A I NA MA ÇI WA YA.
OM Etat mantram prawaksyamam, madhya , OM Kara sang sthitah angkare, purwa, sang sthopi, aghneuesya dre narakah, Çikare daksina jayayah, nairitya, nghewa sang sthitah tawat nakara paçchime,bayoh çikara sang sthitah, Naka rota rawi jnyeyah, makare saniya rewaca,tatah mantramniacet widwan, Ghanarsi nama raksane,Dwija gni nayanah bayu, gune wipre ndriyo nujah, pramondo rupa, nesi candra Resi catu.
OM Indah ta kita Sang Hyang Resi Ghana, tulung manusan ira, katiben ing marana agung, haweta urip manusanta, mwang dirghayusa. OM Sidhir astu ya namah swaha.
Iki caru kaputusan Sang Hyang Resi Ghana, pamarisudha ing karang panes, mwang sanggar :
Ngadegakan Sanggar Tutwan, mapenjor pring gadhing, matunggul kasa, 2, marajah Ghana, ngawa Bajra 1, ngawa gadha1, malih rwan bingin acarang, ring aersania gnahniya, kapwa rwania marajah Cakra, magenah ring harep ing Sanggar, sucinia 2. Gnep matupeng hadanan, pras daksina, harthania 1700, canang lenga-wangi, burat-wangi, munggah ring Sanggar.
Mwah ring harep ing Sanggar, natarnia marajah padma, 13 astha-dala, sastrania : pur, SAM; da, BAM; TAM, pa; AM, u; YAM, ghne; ÇIM, ne; WAM, ba; NAM, ai; MAM, ma.
Raris gnahin Caru Resi Ghanane, lwirnia, sga 9 punjung, wadahnia tamas agung, mahaled don sarpa-sari, rinajah sowang-sowang: OM, ma; AM, pur; REM, ghne; SI, da; GHA, nai; NE, pa; BHYO, wa; NA, u; MAH, ae;
Ikang sega tancebin sekar tunjung, sowang-sowang, 9 katih. Iwaknia ithik ingolah den asangkep, nora majajatah. Carunia, satha manca-warna, malayang-layang, winangun hurip, matatakan sangkwi mikuh, dagingnia holah gnep, haywa korup, jajatah lembat hasem, calon agung mwang tumpengnia padha nganut hurip, mancha-desa, manceb Sanggah Cucuk 5, mancha-desa gnahnia, makober mancha-warna.
Ring purwa, putih; daksina, bang; paschima, kuning; utama hireng; ring madhya, brumbun. Bantenia tumpeng adanan.
Ring tengah, daksina gdhe 1, hartha 500. Bayuhania padha ngawa panyeneng. Sasayut pangambeyan. Ring tengah suci hasoroh, glar sangha, agawu, tepung-tawar, bahu, lis, tatebasan prayascita lewih 1, prayascita durmanggala 1, pane hanyar 1, kuskusan 1, siwur penek, tatimpug, sujang 5, madaging twak mentah, harak brem.
Ring pamujan, suci 1, genep salan-lan ing panglukatan, daksina Sang Wiku hamuja, hartha 1700.
Maka wnangnia Caru ika ring Pomahan, ring Sanggar, ring Parhyangan, Dalem, Desa Puseh Bale-agung mwang ring Tegal Sawah, ring Pangulun Hempelan.
Kramania wus pinuja ikang Caru, ngabhakti ka surya hantuk skar mwang ring Sang Hyang Ghana. Mwah Kwangi pasaksi ka surya.
Wus mangkana, raris malukat sang adrewe Caru, matirtha, majaya-jaya. Raris pendhem Caru Resi Ghnanane ring natar ring ghahe macaru, layang-layang bebek mwang hayam, gabungin nasi hider bwanane, rames wadahin pane hanyar, siratin tirtha.
Panglukatan, pahidang ider kiwa ring pakarangan, ping tiga, saha hobor-hobor mwang sampat tulud, sembarin Tri katuka. Mantrania Pangihid Bhuta, saka wruhtawnang linakwan Tlas.
Nihan Panulak Marana mwang Tutumpur, Karubuhan Dhangdhangan, kapanjingan hamuk, kapanjingan buron, saka lwir ing Durmanggala, lwirnia :
Ngadegaken Sanggar Tutwan, munggah suci 2 soroh, gnep salanlaning suci, tumpeng adanan, pras, rantasan, sapradeg, tubungan putih ijo 7, bwah 7, mawadhah limas, bungkak nyuh gading makasturi, canang lenga-wangi, burat-wangi, daksina, hartha 1700.
Sornia pagnen, malih magawe lahapan, banten munggah lahapan, babangkit asoroh, maguling bawi, gnep salanlaning pabangkit, kadi tingkah ing Madudus halit.
Carune ring natar, hayam mancha warna, malayang-layang winadhahan sangkwi mikuh, daginge holah, lwirnia :
Hayam putih, daginge holah, hurab bang putih, jajatah lembat hasem, padha 5 katih, calon 5 dadi 5, bayuh ring purwa gnahnia.
Hayam biying, daginge holah, urab bang putih, jajatah lembat hasem, padha 9 katih, calon 9, bayuh, daksina gnahnia.
Hayam putih syungan, daginge holah, urab bang putih, jajatah lembat hasem, padha 7 katih, calon 7, bayuh, Paschima gnahnia.
Hayam ireng, daginge holah, urab bang putih, jajatah lembat hasem, padha 4 katih, calon 4 dadi 4, bayuh, utara gnahnia.
Hayam Brumbun, daginge holah, urab bang putih, jajatah lembat hasem, padha 8 katih, calon 8, dadi kutus bayuh, gnahnia ring madhya. Padha winadhahan sangkwi.
Mwah Asu Bang Bungkem, kang durung awawajang, malayang-layang, winadhahan sangkwi mikuh, daginge holah, urab bang putih, jajatahnia lembat hasem, padha 33, dadi 3 sangkwi, ulam karangan 1.
Mwang calon agung manut urip ing paidheran, mwang kakepuh takep-takepan.
Mwah sega punjungan, putih, habang, kuning, ireng, brumbun, padha ngawa pras pengambeyan tulung sasayut.
Mwah tumpeng hanut pahideran 33, sega ketengan 33, nanceb Sanggah Cucuk, mancha desa gnahnia, munggah banten dandanan, canang sari canang gantal, sujang rempet 5, mesi twak harak.
Carune ring tengah, suci 1 gnep, salan-laning suci, mwang prayascita lewih, prayascita durmanggala, sasayut pancha – klud, pamyak kala, mwang pamangguh pemali, lis sangga hurip padha ngawa, canang berkat hamancha desa, rantasan mancha warna, kober mancha warna, carune, sania 33, saha takep-takepan, mwah dyun pere misi toya mancha desa, mesi alas-alasan, agawu, tepung tawar padha ngawa, tetebus mwang – rarakih.
Mwah ring pamujan, suci gnep salan-laning suci, mwang panglukatan, gnep sopakaran ing panglukatan, samsam bija kuning, alas-alasan, sodha pras lis, buhu, sgawu, tepung tawar, sasari, tetebus mancha warna.
Iki Caru Pancha-sanak Madurgha, nga, wenang glarakna ring Kahyangan Panghulun ing Setra.
Mwah yan gentosin hasune hantuk bawi butwan, Caru Pancha-sanak Tawur Madhya, nga., wenang hanggen ring Pura Dalem.
Caru iki sane kalih soroh, padha tan wenang ngawa Pabangkit, Adyapi pacang hanggen Ngusabha ring sawah, wnang glarakna, caru iki, kewala nasin carune mancha desa, sga punjungan hingangge, maka tigang desa tiga, nganut warnan pahideran.
Yadyan hanggen madudus alit, wnang caru iki ingangge.
Yan pacang mangge ring desa-desa, wenang nunas tirtha pamuput caru ring Dalem Kahyangan, Panghulun ing Setra.
Yan mangge ring sawah, wnang nunas tirtha pamuput caru ring Badugul Panghulun ring sawah. Mangkana kramania.
Mantran asu Bang Bungkem, ma :
Pakulun Sang Bhuta hulu Kuda saking kidul, Pahing pancha-warna ira, iki Asu Bang Bungkem rinancana, makadi saruntutan ipun, twak sagecha, bali saliyus, enak sira hamanga anginum, tkan ing anak putu buyut ira, aja sira ngadhakaken bhaya pakewuh, ring Gaga, ring Sawah, ring Pomahan, ring Pakarangan, tulaken kang sasab maraana kabeh, OM Shidhir astu ya nama swaha.
Caru Madurgha, ma ;
Pukulun Kaki Bhatara Kala, paduka Bhatari Durgha, Ra Kaki Bhatara Ghana, Sang Pancha Muka, sira hanyangkala, hanyangkalani pakarangane pun anu, apan sampun hangaturaken Caruka Bhaya-kalan, amuktya sira, sama paduka sira sang adrewe caru, dirga-yusa yowanaweta hurip, tka waras (3x).
Ri wus pinuja, ken sang adrewe caru, ngabktika-Surya, ka Durgha Dewi, saha Kwangi pasaksi. Wus mangkana bwangen tang caru mareng sagara, ring parampatan, jurang, ring lwah agung, wnang.
Iki pamuktyan caru salwirniya, ma :
Pukulun Ra Nini Bhatara Durgha, manusa tanayan Bhatari, kinengken paduka Bhatara, hangaturi tadhah sajin ira samodhaya, manawi paduka Bhatari kaget pukulun, apan paduka Bhatari hangaturi tadhah caru ring desa kamaranan, manusa ira hangaturi tadhah sajin ira, makadi balan ira samodhaya, sangang atau puluh, padha sira hangarepi tadhah sajn ira sowang-sowang, pihana saka belan ira, hajaken rowang ira, kabeh hamangan anginum, sing kirang sing luput, sampun tan wirati, hagung pangampuran ira, mangke ta ri huwus amangan anginum, lungha ta sira kabeh, haja sira kari hingkene, ring pakarangan, ring pakubonan, ring pagagan ring sawah, lungha sira maring Bale Agung, maring talutu agung, lungha sira maring parampatan agung, mulih ta ngko maring sangkanta, padha mulih ta ngko maring sangkanmu, yen ke hawali paksamu hala, mogha ko hakalung hususmu, kikilmu maka anting-antingmu, paparunmu maka kembanganmu, rudhiranmu pinaka bhasmanmu, klod-kawuh pahunduranmu, batu lumbang palungguhanmu, haja ke kariha ring pakarangan, ring pakubonan, ring gaga sawah, hajaken wado-kalan ira kabeh, haja kariha, yantuli jawalen, yan rumpuh gandhongen, yen wuta tuntunen, haja kariha ring kene, lah tka lungha, (3x), OM Sarwa bhuta bhyonamah.
Iti pangater caru, ma :
Pukulun paduka Bhatari Durgha, Bhatari Ghuna, Sang Yama-raja, Sang Hudug Basur, Sang Pulung, Sang Dengen, Sang Raksasa, Sang Wil, Sang Bhuta Yoni Sakti, mapupul ta sirakabeh, hajaken sarowang ira kabeh, iki tadhahan ira tan sopadin, haturane manusan ira sang akarya, hayo tan wirati, den sama suka, den sama sahiring, sang mawaweha kadirgha yusan, sang akarya, Mwah sang amuja, luputa ring hila-hila, luputa ring jaya-marana, sama hamanggiha suka rahayu.
OM Kala Bhyo Bhoktaya, OM Pisace Bhyo bhoktaya,
OM Sukam bhawantu, OM Purnam bhawantu swaha,
Iki mantran salwir ing caru, wenang ruhunakna, haywa hinge, ma :
Pukulun mundura Kaki Sang Gumulang gumulingang lemah, mundura sira sang haneng lemah sangar, lemah mendek, mundura Kaki Pulung Dharah, manawa sira kedekan, hal ngkahan, saka sandung, saka sampar, saka babad, saka lempang, saka pacul, kaki sira wong Dhengen sanak, lunghana sira kidul kulon, kidul wetan, nggonan ira hagawaya griya hingkene, OM Kaki Yama-raja, Kaki Brahma-raja, Kaki Banaspati-raja, Kaki Dharma-raja, hundurakna balan ira kabeh, kaki wong dengen sanak, sira rahuh hireku, hingsun ruhune sira, sira hasih hireku, ingsun hasiheng sira, sira sanake riku, ingsun hasanakeng sira. Rahasya temen mantra iki, deniyan pinaka pangruhenakna. Tlas.
Nihan pratingkah ing Carun ing Bhuta ring awakta mwang ring pakarangan panes, :
Pangwehan I Bhuta Benggala, sarenehang ira Ki Bhuta Syu, hana ta dwen ira Bhatara Brahma, ne mangawe gringe kabeh, ne mangaran Ki Bhuta Bragala, Ki Bhuta Kapiragan, Ki Bhuta Setan, Ki Bhuta Hejin, Ki Bhuta Kakawah, Ki Bhuta hari-hari, Ki Bhuta Ludrira, ika hanggawe gringe manusa kabeh, hanglimuh ring jro, dadi ya hambheda-bheda satata, tan polih papanganan ira, mwang labhahan kabeh, iku karana ya anggringin, ring jron ing pakarangan, yan tuhu wruh manusane, iku wehin caru, apa lwire, bebek welang kalung winangun hurip, layang-layang, daginge olah dadi, 108, tanding, lwir ing olahnia habang, 25; ireng, 25; putih, 25; kuning, 25; manca warna, 8; nasinia sama nurut hiwak bebek kuning, 25; manca warna, 8; nasinia sama nurut hiwak bebek hika.
Mwah Pancha-satha, hanurut rupane hamancha desa, iwake mwang nasine, sama hanurut hamancha desa, padha winangun hurip, padha ngawa sasantun daksina mwang bayuhan, pras panyeneng, sesayut pangambeyan, suci asoroh genep.
Caru munggah ring Sanggah Tutwan, suci, 2, soroh den asangkep.
Kesaksenan ke Sang Wiku lewih, tinodyanan de Bhatara Surya, nguniweh ring Bhatara Brahma, mwah ring sang nggawe gringe, saka lwir ing (salwir ing) sarwa bhutane hambheda-bheda ring jron ing pakarangan, kasaksi ring Sang Hyang Tiga Sakti, Mwang ring sarwa Bhutane, padha ngelingin labahan ira.
Iki caru Bhuta Bregala, nga, wenang tuten samangkana, tan hana hambheda-bheda, malih, trus tumus tkeng hanak putun ira, hamanggih hayu dalan apadhang, mawedi sakwehing hala-hala.
Mangkana Kramaniya sang mahyun hayu. Yan tan mangkana, akweh prabhedaniya, dening sarwa Bhuta kabeh. Mangkana kojar ing sastra, den pwa yatna sira humawas, karana hana kandha catur, ri dalem sarira, hanata swa, hanan ing swa, dadi lanang, dadi wadon, wruh anggawe laha anggawe hayu. Yan tuhu wruha, tan hana hambheda-bheda ring sarira, yan tan wruha, ingkana ya hamrebheda. Kayaki sastraniya, AM AH, ring jaba; ring jro, AM AH, wruh sira ring sarira.
Yan tan wruha, haywa langgana umawas, sastra iki, apan sodhan ira sang watek Dewata kabeh, haywa ngiwangin sastra iki, apan arang wong ngawruhi, kasimpenan ira sang Hyang Rwa Bhineda, kang ring jaba lawan kang ring jro.
Mangkana warah ira Sang Hyang Rwa Bhineda, haywa wera, kakesen ring jnyananta, tuhu ya Guru Iswara, tan hana Guru Kaparagan, apan bwatiang jro unggwaniya, utama dahat. Tlas.
Iki Mantran Pancha-satha, ma :
OM Sang Bhuta Janggitan purwa; Sang Bhuta Langkir, dadaksina; Sang Bhuta Lembu-kaniyam paschima; Sang Bhuta Taruna, Utara; Sang Bhutati Sakti, madhya, mapupul ta kita kabeh, yan sira wus hamangan anginum, pamantuka sira, hangarenana hurip warasa, teguh timbul, bhujana kulit, hakulit tambaga, hawalung wesi, ahotot kawat, mangkana den ira hagawe hanugraha, ri sang adrewe caru,
OM SAM BAM TAM AM IM, NAM MAM ÇIM WAM YAM, AM UM MAM.
OM AM KAM Kasolkaya isana, swasthi-swasthi sarwa bhuta suka pradhana ya namo namah swaha.
Ri wus sira hamuktyaken caru, pamuliha sira ri pasnetan ira sowang-sowang, wehana hurip waras, dirgha yusa, OM Sidhir astu swaha.
Mwah hana caru Bhuta-yajna, ngaraniya, wenang mangge ring karya Madhana-dhana, lwirniya,Pancha-satha kadi nguni, malayang-layang, holahniya mwang bayuhaniya, nganut hurip ing Pancha wara, mwah hasu bang bungkem, winangun hurip, bayuhaniya 33, nairiti genahniya.
Mwah ithik welang kalung, malayang-layang, padha matatakan kalabang mikuh, dagingniya hingolah, hurab bang putih, jajatah lembat hasem, dadi 88 bayuh, dadi 8, sangkwi, ring tengah genahniya, mwang calon agung, nganut pahideran meneha desa, sopakaraniya kadi kwir ing Caru Madurgha.
Yan hangge ring Padudusan Halit, wenang Caru ika ngawa Pabangkit hasoroh, wenang hangge ring Parhyangan mwang ring Sanggar Kabuyutan ring tani-tani, wenang hanggen manglinggihang Dewa ring Sanggar Parhyangan, Wrespati Halit, nga.
Sakarya hika wenang hingangge ring Sanggar Kabuyutan ring tani-tani, pracarune, haywa nglewihi, hila hestu phalaniya, kegetakna de Sang Tapini, Sang aharep weruha ri kalingan ing karya Nistha Madya Utama, haywa salah hingge.
Nihan kraman ing Caru, Pancha Sanak Agung, nga : purwa Angsa kanelet winangun hurip, daginge holah, dadi 50 tanding.
Ba, Banteng winangun hurip, daginge holah dadi 90 tanding.
Pa, Hasu Bang Bungkem, daginge holah dadi 70 tanding.
U, Kambing winangun hurip, daginge holah dadi 40 tanding.
Ma, Bebek Blang Kalung, winangun hurip, daginge holah dadi 80 tanding.
Saha jajatah Lembat Asem, sami padha ngawa Karangan, padha 1, sowang. Muwang Calon Agung, segeniya hanut babayuhaniya, nganut rupa mancha desa, padha ngawa Suci sorohan sowang, Sopakaran ing Banten Caru, genep kaya nguni, maduluran satha mancha warna, winangun hurip, seganiya nganut holahaniya, hamancha desa. Ne ring Madhya, Suci hasoroh, Guling Pabangkit asoroh genep.
Caru hiki yan hangge ring desa-desa, ring Parhyangan : Desa, Dalem, Puseh, Bale Agung, salwir Parhyangan wenang.
Yan harep kinchit, wenang hingengge Padudusan Alit.
Yan hangge ring Padudusan Agung kang kinchit, juga wenang hiki, tepung putih ring Yamaraja, Hangsa tapakan Bhatara ring Sanggar Tawang, Wedhus tapakan Bhatara ring Paselang.
Ring Padudusan tan wenang manawa-ratna, tan pabagya pula kreti. Yan Kambing tapakaniya Bhatara ring Sanggar Tawang, Kebo tapakan Bhatara ring Paselang.
Ring Padudusan wenang Manawa-Ratna, ring Panggungan harep ing Widhine, wenang Mabagya pula kreti. Mangkana kengetakna, haja salah harep de Sang Anukangin. Pabanten agung alit, kadhi kojar ing Widhi ing Widhi-sastra.
Mwah Caru Pancha-Wali-Krama, nga. ; lwirniya :
Satha mancha warna malayang-layang, dagingniya holah, hurab bang putih, nganut pahideran pancha desa. Kunang lawa ring Urdha.
Pur, bebek putih winangun hurip. daginge holah, dadi 55 bayuh, karangan 1 calon agung, nganut hurip ing pahideran pancha desa.
Da, hasu bang bungkem, winangun hurip, daginge holah, dadi 99 bayuh.
Pa, hangsa winangun hurip, daginge holah, dadi 77 bayuh.
U, bawi butwan winangun hurip, daginge holah, dadi 44 bayuh.
Na, bebek blang kalung, daginge holah, dadi 88, bayuh.
Padha ngawa jajatah lembat hasem, karangan mwang calon, pabangkitniya ring tengah, 1 soroh den agenep, padha angwa sorohaniya kadi nguni mwang saduluraniya kabeh.
Malih yang gentosin Hangsane magenah Kawuh hantuk banyak, belahaniya teher kadi olahan ing Angsa, Pancha-Wali Karma Madya, nga, Caru iki.
Mwah salwir ing Pancha Sanak Agung Alit, wenang dulurana sasayut Durmanggala, Prayascita Lewih, Sasayut Pancha Kelud, Pamyak Kala mwang Pamangguh Pamali agung alit. Kraman ing Caru iki, pateh pamargine kadi kraman ing Caru Pabcha-Sanak Hagung.
Mangkana kramaniya, haywa salah harep.
Nihan Caru Pancha Rupa Pancha Klud, ngaraniya weneh, lwirniya :
Bebek bulu sikep, Chneyan genahniya, malayang-layang; daginge holah ketengan, 88, 1 karangan, sami Suci dandanan sowang.
Hasu bang bungkem, Nairiti genahniya, malayang-layang, daginge holah ketengan, dadi 33, karangan, 1.
Kambing, Wayabya genahniya, malayang-layang, daginge holah ketengan, dadi 21, karangan 1.
Hangsa, Aersaniya, genahniya, malayang-layang, daginge holah ketengan, dadi 2 karangan, 1.
Hithik blang kalung, ring Madya genahniya, malayang-layang, daginge holah, dadi 88, karangan, 1.
Satha putih, pur genahniya, holah ketengan, dadi 5.
Satha wiring, Da, genahniya, holah ketengan, dadi 9.
Satha putih syungan, Pa, genahnya, holah ketengan, dadi 7.
Satha ireng, U, Genahniya holah ketengan, dadi 4.
Satha brumbun ring Madhya genahniya, holah ketengan, dadi 8.
Padha ngawa jajatah lembat hasem mwang calon agung, seganiya hanut warnan ing dik widik.
Iki Caru Pancha Kelud, nga, ring Sanggar Macatur Rebah, Mapulangembal, 1, bantene ring tengah.
Tanahe maraja Yamaraja, luhur ing Rarajahan, kebatin kasa, raris dagingin tepung putih, marajah Yamaraja, dagingin banten, kadi kramaniya nguni.
Caru iki maka patang soroh, yan anggen ngalinggihang dewa ring Parhyangan hagung halit, Wrehaspati – kalpha hagung, nga, Swakaryane. Kalinganiya, Wrehaspati, nga: Ngayahnya Dewa ; Kalpha, nga : Sepakara Banten. Adyapi hanggen Pamungkah Makihis ring Parhyangan agung alit wenang, ngamadhyanin, nga, swakaryane, Mapadudusan agung kawenanganiya. Kaweruhakna sorohan ing banten agung alit, hywah hipal-hipal, hanutakna kaya ling ing Widhi-sastra Kusuma Dewa.
Yan tan hanur ri kaojaran ing sastra Kusuma Dewa, tinemah den ira Sang Hyang Kala Suniya, huwus ing karyaninya matemahan rusak sang akarya, hamanggih bhaya agung, kahawa dening Tukang hangrucuk, Tukang Patemon, Tukang Tejagra. Haywa pepeka, apan hana Sang Hyang Sastra Widhi Krama. Telas.
Nihan kraman ing Caru Walik – Sumpah, kang utama, lwirniya : pur, Hangsa Winangun hirip, dagingnya holah, dadi, 55.
Da, Bantheng Winangun hurip, dagingniya holah, dadi 99.
Nai, Hasu bang bungkem, winangun hurip, dagingniya holah lah dadi, 33.
Pa, Kambing winangun hurip, dagingniya holah, dadi, 77.
U, Celeng plen, winangun hurip, dagingniya holah, dadi, 44.
Ma, Kebo winangun hurip, dagingniya holah, dadi, 88.
Pabangkitniya, 1, soroh genep, ketenganiya nganut dik-widik, pangkunaniya nganut dik-widik, sorohan, kawisan, karangan, glar-sanga, cawu pangrekan. Malih banten ring Panggungane Pabangkit ageng asoroh. Malih bantene ka Surya, teher kadi nguni.
Muwang Padudusan ring harep Sang Amuja, Suci, 2 sasantun genep, grudha padudusan, pras pungu – pungu, pras pachawara, kren, kekeb, pagedangan, cevepan, catur kumbha, payuk, 8, duwengan mawarna, buhu, hisuh – hisuh, tepung tawar segawu, taluh, pras sang alabha, keklentingan, kuskusan, soksokan, hilih, prabot manusa genep, dhadhampar, tikeh dadakan, tekang ing Prayascita Gumi, Durmanggala Prayascita.
Yan pabalik sumpah ring madhya pangambila, kramaniya tanggal kadi nguni, kewala tuna kebo, magentos antuk bebek welang kalung, pancha sathaniya teher kadi nguni.
Yan Malik Sumpah nis-tha pangambile, yan ring desa-desa ring gaga, ring sawah, kramaniya, angunuh Hasu Bang Bungkem, olah genep winangun hurip, dadi, 9, tanding, mawadah sangkwi, seganiya, mawadhah rwan ing tlujungan, magenah herep naititi, Hangsa mangkana, olahniya dadi, 55, genahniya marep purna mwang pancha satha, olahniya kadi nguni.
Ring Sanggar Tawang, Caru, telung dandanan, Mwah ginawe Dangsil, Pisang Ghana hadegakna ro. Mesi sumbu lalima, padha srembengana, kang ring puncak, banten penek bang sanunggal, iwak satha wiring pinanggang sanunggal, masampyan handong bang, maduluran sarwa phala-bungkah phala-gantung. sakwehe sumbu ika, padha maka lalima, kang sor ing puncak, caru katipat padha makelan sowang-sowang, mwang raka-raka, pucang sereh, mapulawa handong bang, paku pidpid, sakwehe mapulawa mangkana, mapenjor, 2, madaging sawaliha ring sawaha, majonthek klapa kulitan padha, 2, bungkul, genahakna ring harep ing Sanggar Tawang.
Ring genahe Macaru, dulurana sasayut agung, sasayut katututan, pangambeyan, peras panyeneng, lis dadwa, sasawah padha Ngusaba.
Wus tinoyan, lisana, masegawu, tepung tawar, wai ring kumba, patatabana kang sawah, sasayut pangambyan, pras panyeneng.
Mwah kang Caru ring Sanggar, karuhun tinirten mwang dangsil ika tpyakna.
Ikang Caru ring Sanggar Tawang ring luhur, katur ring Bhatara Cri.
Ikang Caru ring sor, ring sarwa bregalan ing sawah, sasayut pangambeyan, katur ring Bhatara Çri, pras lis mwang sarimpen, tan kari lawan iringan Bhatari Çri, mukyan ing pari.
Mwah ring desan ira, guling Pabangkit bawi asoroh, mwang saduluraniya, mwang gayah, penek petang dasa bungkul. magenah ring lahapan.
Sanding ring sang ngawya tirtha, caru suci sadandanan, peras sanunggal, lis, 3. Mangkana kramaniya wang asasawahan, abresih kang pari.
Nihan Kramanin ing Mamalik Sumpah ring Carik, ring Desa ring Karang Paumahan, genep salah-salah ing Pabanten ring Hasagan, guling pabangkit, celeng Gajah, sulampitan, glar sangha, jangan sakawali.
Mwang ring Sanggar, ring harep sang amuja, banten suci sadandanan, pras lis.
Ring tanggun Bale Agung genah ing Hasagan.
Ring Caru, takep-takepan hanut watek, mawadah sangkwi, 5, sajeng sabarerong, pras lis, byakawon, asu blang bungkem hebat genep, daksinaniya, bras, 3, catu, gedhang satangkep, lawe satukel, artha, 1700. Pras Gayah, jinah, 500. Guling, 1, ayam ….. bebek, 3, tekaning cucukan, jun pere, 1, kumba carat hanut watek, klungah, 5, manca warna, hisuh-hisuh genep, takep-takepan hanut watek.
Celeng, 9, ping 5, bebek, 7, ping 5. Syap, 5, ping, 5, sudang taluh, 3, ping 5, huyah areng, 1, ping 5, Tibakna ring sangkwi, 5.
Corok ing klungah ;
Nyuh Sudhamala …………………… 9 ……………………… Nyuh Nyamblung 11
Nyuh Gading ………………………… 7 ……………………… Nyuh Bajulit 5
Nyuh Tabah …………………………. 3
Mwah jinahniya hanut caratniya, matali benang tri datu.Yeh anakan tibakna ring dyun.
Yan Hamalik Sumpah ring Carik, dumun hamuja ring Hulun Carik, klungah ika paro, ka Hulun Carik, 2, ka Bale Agung 3. Ring Tilem Hamalik Sumpah.
Yan ring Purnama Hangayu-hayu ring Bale Agung, kramaning banten kadi nguni, Matani Haluh, nga, raris ngalebarang. Ika wenang magawe swasthan ing nagara, apan nganut Niti krama kadi nguni. Banten ring Pangulun Carik hasoroh, saha guling pabangkit, mwang catur kumba, pane kren, pangedhangan. Mwah takep-takepan wawalungan, makadinya, Kbo, pur, 50. ghene, 80. Da, 90 nai, 30 pa, 70 wa. 10 u, 40 ae, 60. ma, 80. Telas.
Nihan kramaning Caru Pancha Wali Krama, lwirnya :
Marep, Pur, Sampi, Da, Manjangan, Pa, Kidang. U, Kbo. Ma, kambing blang.
Mwah rarajah ing Wahana, Pur, lembu. Da, Mregha. Pa, mong, U, Grudha, Ma, Padma.
Mangkana rarajah ing Wahananiya.
Rajah Penjor : Pur, Bajra. Ghene, dupa, Da, Dhandha. Nai, Kadga, Pa, Pasa. Wa, Dhwaja. U, Gadha. Ae, Hangkus. Ma, Sahanan ing sanjata Pahideran.
Niyan tingkahing Caru Tawur Gentuh, Nga :
Ngadegang Sanggar Rong, 3, munggah suci laksana tiba, 4 Soroh, macatur wodhyaghana, mapancha saraswati, kiwa tengen citra gotra, siwa bahu, pucuk bahu, papadha, dewa-dewi, tegen-tegenan, bebek hayam, sasantun gede, saji, 4, soroh, rantasan, 2, pras, 2, ajuman, 2, bebek, 16, siki, sasantun saka bwatan, utama, 16000, madhya, 8000.
Ring panggungan pabangkit asoroh, genep sahadaniya, pagnen.
Ne ring sor, bantheng winangun urip, daginge olah, dadi 55, purwa gnahniya.
Hasu Bang Bungkem, Winangun urip, daginge olah, dadi 99, Daksina genahniya.
Kambing, winangun urip, halahniya, dadi 77, Paschima gnahniya.
Celeng Plen, winangun urip, olahniya dadi 44, Utara genahnya.
Banyak winangun urip, halaniya dadi 55, ring sor genahniya.
Kbo winangun urip, olahniya dadi 88, ring Madhya genahniya. Hangsa winangun urip, dadi 1, ring Urdha gnahnya.
Mwang sorohaniya, pangkonanya, hanur widik-widik, tembekur hanut dik-widik, cawu dandanan hanur dik-widik, tulung matangga nut dik-widik, cawu pangrekan, suci asoroh, daksina, sasantun, glar sangha, nasi soka, bakaran, tuwak arak berem, 21, yeh padha mawadhah sujang, duwegan pateh sowang-sowang, masanggah cukcuk, hanut paideran, macaniga don byu, mapalawa aha bahas, ketenganiya hanut pangideran, pangkonaniya padha nunggal sowang, babakarane padha nunggal sowang.
Mwah Pancha Satha winangun urip, olah anut pahideran, ring tengah, suci, daksina, sasantun, sorohan, karangan, gelar sangha, bayuha, bakaran, ketenganiya, hanut paideran, pangkonaniya hanut pahideran, harthaniya nut dik-widik : pur, 555, Da, 999. Pa, 777. U, 444. Ma. 888. Ring addhah, 555. Ring Urddha, 111. Ma-Yamaraja.
Niyan indik Caru Tawur Agung, Nga :
Ngadegakna Sanggar Tawang, rong, 3, munggah suci, 4, soroh, macatur wedhya ghana, pikulan, pancha saraswati. Pucuk bahu, Siwa bahu, papadha, saji kiwa tengen, 4. Citra gotra, guru hagung, pras ajuman, bebek ka surya, 22, dewa-dewi, rantasan, sasantun ageng, nyuh, 8, sowang. Ring sor pagneyan.
Ring Panggungan pabangkit agung, 2, slam kapir, hulam bebek putih jambul, saha dangsil hapasang, tumpang, 5, gnep sahedan ing pabangkit agung, makaras.
Caru ring sor, kang marep Purwa, Sampi Wiangun urip, halahniya dadi, 55. Daksina, Majangan Winangun urip, holahniya, dadi 99. Paschima, Kidang winangun urip, holahniya, dadi 77 Yan tan polih Kidang, wenang rarajahaniya, holah-holahaniya gentosin hantuk bebek putih winangun hurip, dagingniya holah, dadi, 44.
Ikang padha duluranan pabangkit sowang-sowang.
Mwah ring Addhah, Banyak winangun urip, dagingniya holah, dadi, 55, dulurana pabangkit.
Mwah ring Urddha, Hangsa winangun urip, dagingniya hingolah, dadi, 1, dulurana pabangkit.
Ring Madhya, Kbo winangun urip, dagingniya holah, dadi, 88, dulurana pabangkit.
Ring Gheneya, Luwak winangun urip, dagingniya holah, dadi, 88, nora mapabangkit.
Ring Nairiti, Hasu Bang Bungkem, winangun urip, dagingniya holah, dadi 33, nora mapabangkit.
Ring Bayabya, Penyu winangun urip, dagingniya holah, dadi, 22, nora mapabangkit.
Ring Aersaniya, Kambing winangun urip, dagingniya holah dadi, 66 nora mapabangkit.
Mwah Ayam Mancha-warna winangun urip, holahniya nganut ketengan, nganut dik-widik, kawisaniya, 1, sowang. Karanganiya 1, sowang. Gelar sangha, 1, sowang. Babakaran, 1, sowang. Pangkonaniya, nganut pahideran, tulung matangga, nganut pahideran. Tambekur nganut pahideran. Cawu dandan nganut pahideran. Takep-takepan nganut pahideran. Kakepuhniya nganut suku. Telas
Iki Banten Maguru Piduka, lwirniya :
Suci asoroh, sasayut pangambeyan, salaran bebek, hayam, sami hurip, tegen-tenganan, tumpeng guru, 1, mahulam bebek putih, pras panyeneng, sasantun, soddha putih kuning makembaran, maduluran sasayut dirgha-yusa-bhumi.
Iki Tatebasan Bendu Piduka, nga lwirniya :
Tumpeng, 1, matatakan kulit sasayut, iwakniya rarasmen, sudang, taluh, tulung, 1, canang pawitra, maraka jaja bendhu, mwang woh-wohan, sampyan nagasari.
Tatebasan iki hingangge kalan ing hanedhuh ing desa.
Iki Tatebasan Guru Piduka, nga, lwirniya :
Tumpeng, 1, mapucak manik, matatakan kulit sasayut, iwakniya ithik ginuling, 1, tulung agung, 1 kwangen 3, sampyan naga sari, canang pahyasan, katipat sidha purna, 1 raka woh-wohan.
Mantran Maguru Piduka, Ma :
Om Sang Hyang Pradhana Hyang Purusa, Hyang Ciwa Guru, Hyang Surya Candra, manusa ira Maguru Piduka, hangaturaken pamahayon, wus katanggapana de Sedahan ira Bhagawan Panyarikan, enakan ira Bhagawan Citra Gotra/Gotri, manusan ira hanembaha Citra tangan karo, hanedha sinampura, manawi wenten sabda sawud, campur, liyok, lepas pangucap, sampun ta ngadakaken ta ya sukrectha, manusan ira haneda tirtha Dharmamretha, Hyang Iswara, Hyang Mahesora, Hyang Brahma, Hyang Rudra, Hyang Mahadewa, Hyang Sangkara, Hyang Wisnu, Hyang Sambhu, Hyang sarwa Dewata, manusan ira Maguru Piduka.
Om Sidhir astu ya namah swaha.
Mwah Tatebasan Guru Piduka, nga, lwirniya :
Bras akulak ginawe tumpeng, mapucak hati, taluh, tumpenge maplekir busung, iwakniya hayam putih panggang, haledniya kulit sasayut, dasarniya bras akulak, lawe satukel, hartha, 225.
Sasayut Dhirgha yusa-bumi, nga, lwirniya :
Tumpeng, 9, bungkul, matancheb sekar tunjung sowang, kwangi, 9, hartha, 2, sowang, munchuk dhapdhap padha makatih sowang, sampyaniya padha ngawa, iwakniya satha brumbun pinanggang, 1, raka sarwa galahan, sedhah woh mwang woh-wohan, pancha, phala, dadi hadulang.
Iki Sasayut Prayaschita Gumi, nga,
Ri kala gumin ira sang ratu, katiben durmanggala, upakaraniya, tumpeng, 9, warna, hanut genah tataning gumi, penek, katipat sidha purna, katipat pandhawa, katipat sari, tulung urip, tulung sangkur, raka woh-wohan sarwa, 5 bantal pudhak, 5, pisang gadhing, 5, iwak tihik putih ginuling, lis busung nyuh gadhing, tkan ing sampyaniya, pras penyeneng, sesantun jinah, 400, tumpeng di tengah, medaging horthi, sekar hanut warnan ing tumpeng. kwangi, 9, tunjung tri warna, penek ike tanehebin sekar sulasih mrik,munchuk dhapdhap, tatebus, 9, warna, canang arum, saha abresihan, klungah nyuh gadhing kinasturi, dagingin bras kuning, skar kungning, Yan nora nyuh gadhing, siwur cemeng wenang, medaging toya hempul. Sang Pandita hangastrenin. Kukundanganiya : Ma:
Pukulun Hyang Iswara, Hyang Mahesora, Hyang Brahma, H Hyang Ludra, Hyang Mahedewa, Hyang Sangkara, Hyang Wisnu, Hyang Sambhu, Hynag Siwa, Paduka Bhatara sowang, harotistha gumi, hamurnaken letuh ing jagat kabeh, hangunduraken gering kamaranan ing jagat kabeh, hantukaken pramanan ing jagat, makadi pagehan ing Sang Hyang Candra, hane lehin jagat, mangkana pageh Hyang Nawa Sangha, masarira ring jagat kabeh, mangkanan Bhatara Sowang-sowang.
Panglukataniya, panawa ratnan, pangastrenin, dulurin panglukatan saka weruhta.
Yana ngange sasayut hiki, phalaniya pageh bang sarwa Dewa mahyang ring bhumi ira Sang Prabhu, gering madoh sing tandhur wredhi. Telas.
Niyan tingkah ing Mapag ring Hampelan, lwirniya, Banten sorohan, 2, soroh. Katur ring Badugul, 1, ring Panghulun Empe lan, 1. Rawuh ing Pancawan Pancha Satha.
Ring Penapin toya asoroh, maduluran gayah, nasiniya beras hacatu, lebengiya dadi pangkonan, 1, jajatah gayah lembat asem, jajatahniya hanut gaideran gayah, manistha madhya utama, jinah daksinaniya, utaniya, 1700, madhya 700, nistha, 500, nisthan ing nisthan, 250.
Salaraniya genep, bebek putih, hayam putih, bras ketan injin, tgen-tegenan padha macatu, tibakna ring teya. Telas.
Nihan pratingkah Macaru ring Tatumpur,
sasah merana wang makweh gering ngebus, ngelempuyeng, ring Desa Tepisiring Samudra, wisya Bhatara Baruna mirogha mwang Kala Bhatara Tengen ing Sagara (Samudra), ngawesyanin, tan kaparisudha den ing Dharma Hosadhi, kadulurin pamirogan 1 Macaling, ring Kahyangan ring Hyas Muntig, ring Desa Nusa Bali, ri kalan ing sasih Cetra, yatika rawuh hangrubhedanin desa tepin ing samudra, hangadakaken gering tutumpur, sasab marana, hamati-mati jnama.
Teka wenang Sang Bhupalakeng Rat, yatna rumakseng rat, hangawe kanayon kanayon ing wadwan ira, hamanggih dirgha yusa, teka wenang gewenen Caru, Patawuran ri tepin ing samudra, ri hiring ing sadesa-desa wenang, lwirniya ;
Ngagakna Sanggar Tutwan, munggah suci, 2, dena sangkep, ri sor ing Sanggar Tutwan, pageneyan ; maduluran sa-krama desane maturan canang daksina, katipat kelanan mwang sodha saha rakaniya, malih masalaran ithik putih, saha tegen-tegenen dan asangkep, banten ika mapulang ring sagara, katur ring Bhatara Baruna, maduluran bawi. Mangkana kramaniya.
Mwah hana labahan I Macaling, bawi butwan, 1, masambleh, mwah ithik blang kalung, segehan agung, mapotong ayam wiringmanih sega pangkonan, 5, pangkonaniya maiwak bawi maholah dena genep, sajeng rateng, twak waragang, dhaksina, hartha, 777. Mangkana kramaniya. Telas
Nihan hupakara Malabuh Gentuh ring Segara. Lwir upakaraniya, kadi tingkah Ngeka-Desa-Rudra.
Ring Purwa, guling pabangkit bawi, ithik, 2, soroh, sarwa putih sowang, upakara desa sangkep, guling pabangkit ithik putih.
Munggah ring Sanggar Tutwan, suci,2, soroh, macatur wedhya ghana, saji dena genep, sakabehniya sarwa putih mapanggung, genep upakara ing panggungan. Rawuhing Sang Amuja mabhusana sarwa putih.
Mwah ring Daksina, upakaraniya tunggil kadi ring wetan, nanghing sarwa bang.
Mwah ring Paschima, upakaraniya tunggil kadi ring Daksina, nanghing sarwa pitha.
Mwah ring Utara, upakaraniya tunggil kadi ring Paschima, naghing sarwa ireng.
Mwah ring Madhya, ngedegang Sanggar Tawang rong Tigasana, madudus agung mapeselang, matiti mahmah kbo luh muwani. Munggah suci ring Sanggar kiwa, 2. Ring Tengah, 3, mawedhya, maghana pikulun, macatur pandhiri, mapancha saraswati, masaji genep sowang, nanapan mas, mawadhah kada wadhah pasuciyan, cempungin mirah tri warna, munggah ring Sanggar Tawang.
Upakaraniya pabangkit macha warna, pabangkit, 2, makaras.Malih upakara Panyegjeg hyanamadha hasoroh, kadi paniegjegang manusa, taler maguling pabangkit hageng, makaras, maduluran dangsil, 2, tumpeng, 11. Malih pabangkit ithik, 1, mapanggungan agung. Sang amuja mabhusana sarwa mancha warna.
Malih pracarune tiningkah Pancha-Karma, tunggil hupakaraniya.
Malih ring Cheneyan, pabangkit, 1, hanut warnan pahideran, masanggah tutwan, nora madudus ring pamujan, kewala sopakaran ing panglukatan, genep kadi nguni.
Padha ngawa ring Neriti, ring Wayabya, ring Aersaniya, padha ngawa pabangkit padha masoroh, sanggah tutwan padha ngawa, munggah suci padha, 2.
Sang Amuja padha ngawa, nganut wanan ing gumi.
Caru : Kbo, Wedhus, Bantheng, Banyak, Ithik, Hayam, tiningkah kadi Pancha-Wali-Karma, kengentakna.
Malih upakara ring Hyang Kala Suniya, sane nguyup wain ing segara, doniya pasang surud, guling pabangkit bawi hasoroh, suci, 2, soroh, maduluran banten katipat kelanan, muwang salaran sarwa pikulin, bras, kertha injin, padhama pikul, rantasan saparadeg wedhus, bantheng, ithik, hayam banyak, ika kumlaken winadhahan phalwa, Sang Pandhita hangastranin ring lawut, mantra de ing Kala Suniya Murthi.
Mwah sahanan ing Hyang pangadegan Dewa, tedhunakna ring samudra, maprayaschita, sakramaniya, kadi Mahelis, sarwa pangadegan dewa, pramangke budal, ngungsi pasembyangan.
Upakara Malabuh Gentuh ika, ring Tepin ing Segara, nutugang tigang rahina, raris Ngaremekin, wus mangkana, geseng Sanggar Tawange, hanyut ring samudra.
Mwah ri kala Malalasti, pangadengan Widhine, lebuhe ring Parhyangan, jemput bilang bucu mancha desa, wadhahin kwangen, hanyut ring samudra, hidhep hanyut letuh ing bumi.
Mwah sapurin Sang Amengku Bhumi, lebuhe ring puri, wadhahin don kumbang, dulurin dawun Kayu Tulak, buncal ring segara, Ngakeludang letuh ing jagat, nga.
Mangkana kramaniya, Ngaturang Tawur Labuh Gentuh ring segara, yang nora mangkana kramaniya, phalaniya tan sidha karya, hanghing yan taher linaksanan, yang nora kadi ling, sastra iki, banchana kapanggih, sarwa pasu haningat ngamuk, kapwa krura, pangadug Hyang Kala Suniya, tekan ing sang ngamong karya bhaya.
Iki Cnadhi Narmadha Tatwa, nga.
Iki Widhi Sastra, saking Niti Bhatara Putra Jaya, malinggih ring Basakih, katama ring Sang Sadhaka kina-kina, sapratingkah Sang Aji Bali, harmunja Hyang, selwir ring upakara Dewa, Makihis, makadi Tawur, ring Çasih Cetra masa kawenang niya.
Haja Sang Ratu ngelyanin ring sasih tileh ing Cetra, Hala kajar ing sastra, kabheda holih sarwa Bhuta.
Malih kahalangan hantuk wuku Dunggulan, Langkir, Medhangasya, pujut, pahang, ika tan wenang ngawangun gawe hamuja Hyangyan nuju wedhalan Hyang wenang.
Mwah Pancha-Wali-Krama, Tawur, tan yogya marginin saking wuku Sungsang, Dunggulan, Kuningan, Langkir, Madangsya, Pujut Pahang.
Yan wusan wuku pahang wenang, yan nuju tilem ing cetra, sawusan wuku Dungulan, sabanen Budha Kliwon Pahang, haywa ngawangun Tawur, phalaniya tan sidha karya, Dewa malalis phalaniya.
Iki Karya Caru Pancha-Wali-Krama, nga, lwirniya :
Caruniya ring Purwa, Goh Winangun urip, dadi, 50, sangkwi.
Sastra galahan, calon galahan, sasate watang, 50, pabangkit putih, 1, suci, 2, soroh, guling bawi.
Ring Daksina, Kidang Winangun urip, dadi 99, sangkwi.
Sasate galahan, calon galahan, sasate watang, 90, pabangkit habang, 1, suci, 2, soroh, guling bawi.
Ring Paschima, Manjangan winangun urip, dadi 70, sangkwi.
Sasate galahan, calon galahan, sasate watang, 70, pabangkit kuning, 1, suci, 2, soroh guling bawi.
Ring Utara, Kbo Yos Brana, kang durung rinapitan, winangun urip, dadi, 40 sangkwi.
Sasate galahan, calon galahan, pabangkit hireng, suci, 2, soroh, guling bawi. Ne ring Madhya Wiw i winangun urip, dadi, 80, sangkwi.
Sasate galahan, calon galahan, sasate watang, 80, katih, pabangkit mancha warna, 1, suci, 2, soroh, guling bawi terus gunung, 1.
Cawu dandanan sakadi nguni.
Malih ring Madhayayan, pur, bebek putih, dadi, 5 sangkwi.
Da, hasu bang bungkem, dadi, 9, sangkwi, Pa, banyak, dadi, 7, sangkwi. Ut, bawi plen, dadi, 4, sangkwi. Ma, bebek blang kalung, dadi, 8 sangkwi.
Tkeng sasate mwang calon, sami galahan, seganiya padha nganut urip mancha wesa, pabangkit asoroh, harthaniya ketengen, hanut pahideran mancha desa, tekan ing caloniya, jinahniya ketengan.
Yan ing utama pangambila, Sanggar Tawang Rong Tiga, maka 5, munggah suci, padha, 4, soroh, kadi nguni.
Yan madhya pangambila, sami munggah suci, padha, 2, soroh Sanggarniya Sanggar Tutwan.
Sang Amuja, Brahmana, 1, senggu 5, saka bwatan wedhaniya mwang pangas thawaniya ring Bhatara sami, saha dhaksina, padha sakotama.
Saha pepenjoran,petungniya kineri desa bresih, plawaniya handong, maka sami wawanguniya premangke.
Malih bentene ring Panggungan, pabangkit agung, 2, soroh suci, 4, guling ithik putih jambul, 1, nganut aji saptawara, saha pikulan mwang dangsil apasang, tumpeng, 5, tkeng pangiring, maduluran holah-holahan kabeh, padha makawisan, base hambungan, bwah banchangan, tkan ing balung kikil, 2, pisang jati, tigasan, tkeng phala bungkah, phala gantung, makadi tales, 1, rantasan, 2 prapradeg, saha penjor kadi ring arep. byu lalung, dawudhuh peji, padha, 2, tumpeng maneha warna, genep sakraman ing Panggungan.
Mwah bantene ring padhangan, adegakna Sanggar Tawang, Rong Tiga, marep Utara, munggah suci laksana, 4, soroh, catur wedhya ghana, 4, soroh saha pagenen, glarsangha, cicirik bang bungkem, hithik blang kalung, holah-holah kadi nguni, hasu dadi, 9, sangkwi. Hithik dadi, 8, sangkwi. Hayam manca warna, nganut dik-widik, hayam putih dadi, 5. Hayam biying dadi, 9. Hayam putih syungan, dadi 7. Hayam hireng dadi 4. Hayam brumbun dadi, 8.
Malih Bhagya-Pula-Kreti, saha pring, 2, pasang, wastra rong peradeg, pabangkit hagung, 2, pasang. Slam kapir, kayu mas slaka, tkan ing kembangniya mas, tkeng rarawenia, janma lakistri, kris saha bhusana, harthaniya, 16000, bungkung, 2, masoca mirah, skaruraniya, hartha, 1700, kakrecen sakotaman, bungkung masoca mirah ring sekarura, wastra, 5, warna, gnep sahupakaran ing Padhanan.
Wedhus tapakan Bhatara ring Sanggar Tawang, Kbo tapakan Bhatara ing Paselang. Yan ring madhya pangambile, Hangsa tapakan Bhatara ring Sanggar Tawang, Wedhus tapakan Bhatara ring paselang, tepung putih ring Yamaraja, nora ma-Kbo, pabangkitniya, 1, harepan Widhene, pabangkite matumpeng mancha warna.
Ring Caru pabangkit, 1, carune pah ro, kakreceniya ngamadhyanin, papendhemane ring harep, paripih mas, masurat udang, selaka masurat nyalyan, tambaga masurat yuyu. Dewane halitan sami paripih, mawadah rapetan kadi nguni, guling gayah, 1, nganut aji sapta-wara, satakan, 1. Ring Panggungan pabangkit, 1, sapratingkah kadi ring arep.
Malih ne ring Padhanahan, tan pajanma, tan palembu, tan pakayu, kewala kris apatuba, maka wenangniya, sapratingkah kadi ring arep, teher maharep utara, jinahniya, 8000, kakreceniya sami ngamadhyanin.
Mwah yan nistha pangambile, munggah suci hapatut ipun, Mayama-raja, nora mapabangkit kapretiwi, kewala harepan widine mapabangkit, padagingane, kewala paripih kadi nguni, pangorengan, rapetan, prabot dena sangkep.
Ring Paselang wedhus tapakan Bhatara, ring Sanggar Tawang matapakan Angsa wenang. Carune lawa ro.
Ring Panggungan, pabangkit, 1, suci, 2, soroh, sapratingkah kadi lagi, padhagingan Padhanane, harthaniya, 4.000, tan pabhagya pula krethi, tan pakerris, tan patiyuk, sanggarniya, Sanggar Tutwan marep utara, munggah suci, 2, genep caruniya teher kadi nguni. Mangkana kramaniya, kang nistha madhya utama. Telas.
Nihan widhanan ing tawur, Eka-Dasa-Rudra, nga,
kaweruhakna pratekaniya, hanut pasang sethananiya sowang-sowang, lwirniya : Ikang Caru marep Purwa, Gheneya, Daksina, Nairiti, Paschima, Bayabya, Utara, Aersaniya, Madhya, Sor, Luhur.
Samangkana kwehniya, saha Panggungan siji sowang, harahab, lelamak, hapenjor, hawarana pupus ing lirang. Pratekan ing banten kang munggah ring Panggungan ring Purwa lwirniya :
Gajah, celeng, 1, hingolah desa sangkep, sakraman ing gayah, walulange hutuh, saha jajatah calon. Tumpeng mawarna, 35, tagok ungang, pabangkit putih, pisang, 2, guling celeng, 1. Tumpeng, 2, tadhah, 1, pras banten, 1. Mayama, 2, jinah, 25, guling bebek, 1, tumpeng, 2, panggang ayam, 1, tumpeng 2, Mwah tumpeng 1, mewak sudang taluh. Sasayut agung, 1, mewak guling bebek, Sasayut Katututan, mewak sudang taluh. Sangga hurip, 1, panyeneng, 1, tanem tuwuh, 1, tulung, 35, mewak sudang taluh, lis, 1, tikeh dadakan, singketan putih, 1, tepung tawar, hisuh-hisuh, wayahana cuwek, 1, hebu, hayam ireng, 1, malayang-layang; bebek cemeng, 1, malayang-layang. Tumpeng sadandanan, mewak sudang taluh. Pane, 1, payuk, 1, hingisenan toya hanyar, kuskusan, helis, sibuh pepek, rwin ing halalang, 108, jinah, 25, jayanti, jaya mandhalu, samsam dawun ing tibah, wari bang, tahin ing wesi, carak nyuh bulan, kucurniya, 5.
Mwah Carune ring lemah, Hangsa, kinelet winangun urip, wadahin sangkwi mikuh, daginge olah, jajatah calon sarwa, 50, rateng sasigar mentah sasigar, padha wadhahi sangkwi, 5, makadi sasate calon, sarwa, 5, wadhahi hanchak-hanchak, 5, ginawa ring tengah, caru dandanan, 5, madaging sega putih, mahulam hurab barak hurab putih.
Malih papanchak, wadhahi klakat, 2, mewak sudang taluh, 1, mewak hurab bang, 1, takep, takepaniya, 5, mewak hurab bang putih.
Gelar sanga, jangan sekawali, sega sawakul, sajeng sagecha, rumbah gile. Sega hasok (sokan), bebek cemeng, 1, kinelet carmane, winangun urip, daginge olah, sasate calon padha, 50, rateng sasigar, mentah sasigar, hurab bang hurab putih, padha wadhahi sangkwi, dadi, 5, mesi sega wera, mewak jajatah calwan. Bhaya-kala, panimpug, pras harepan, 1, hayam, 2, hartha, 225, lawe satukel.
Mwah pabantene ring panggungan, pabangkit agung, 1, suci, 2, titindih, kampuh putih akuwub, hartha, 500.
Mwah banten suci ring Sang Amuja, sadandanan, genep sakraman ing suci, saha daksina genep, kampuh putih sakuwub, sabuk putih, 1, hartha, 100.
Kunang dandan ing suci, kang munggah ring Sanggar Tawang lwirniya, kadi lagi, genep saha catur wedhya ghana, pancha Saraswati.
Yan manut laksana ing Eka-Dasa-Rudra, yan ring Purwa, putih; ring Gheneya, dahu; Daksina, habang; Nairiti, kuning sari; Paschima, kuning; Wayabya, hijo; Utara, ireng; Aersaniya, pelung; ring Madhya, mancha-warna. Mwah ring Tengah kang Kidul, habang; ring Tengah Utara, ireng.
Mwah hunggwan ing Caru sor, Hangsa, Pur; Wedhus, Ghen; Bantheng, Da; Hasu Bang Bungkem, Nai; Kbo, Pa; Manjangan, Wa; Irengan, Ut; Hundhakan, Aer; Kidhang, ma; sama padha ngawa sega kalatkat, kunang ring Madhya rajah Yamaraja, natarniya galempung mancha warna, saha sanjata.
Ring matambeh Caru Sarwa Mangsa, padha winangun urip, walulange katut mastakaniya, lwire : Wuhaya, Mong, Halu, Mamah, Rase, Luwak, Landhak, Kalesih, Ula, Tikus, Dleg, Be Julit, Lele, Hempas, Sikep, Gagak, Irengan Bojog, Godogan, Uler.
Salwire padha mangsa wenang, pepek caru kang ring Tengah, sawarnaniya.
Kunang lwirning banten kang munggah ring Sanggar Tawang tumpeng hagung, guru, 1, mewak kapiting, 1, hantiga rarasmyah, sudang taluh.
Mwah tumpeng agung, 1, mewak ladha hutuh, tumpeng lalampadan, 3, mewak bebek, hingolah, 1.
Mwah tumpeng catur warna, 4, mewak bebek ginoreng, walulange padha hutuh, pisang kembang, pisang jati, kembang pahes, tadhah-pawitra, sedhah guru, 8, Mwah sedhah mancha desa, 5, Dhuma, pancha-phala, saraswati, sasamwan, bira, punten, sekul huduk, tambola, dandanan, suci, 5.
Tekan ing catur warna, wedhya ghana pikulan, pancha saraswati, den agenep, lingga, 2.
Mwah ring Sanggar kiwa tengen, dandanan den agenep, sakraman ing suci.
Mwah titindih ring tengah, kampuh putih, 2, kuwub, jinah 450.
Mwah ring Sanggar kiwa tengen, titindih sakuwub sowang. Jinah, 225, sowang, sekah dewa, 2, banyu kuwung, 3.
Malih titindih ring tengah, 1, hartha, 800, wadhahin wakul, deh kadi daksina, bras rong kulak, kethan injin, sudang, taluh, byu, nyuh, sedhah, woh.
Mwah Panggungan kang ring tengah, lalamakana kading lagi, hararahab saha penjor.
Banten kang munggah ring Panggungan, pabangkit agung, mawarna sapajeg, tumpeng agung, 1, guling celeng, 1, suci dwang dandanan, genep sopakaran ing suci.
Mwah saput sarembon, 1, hartha, 800, daksina den agenep, tumpeng alit, 35, papanggang ayam, 8, guling celeng, 1, guling bebek, 1.
Mwah tumpeng, 2, celeng gayah, 1, holah dena sangkep sarwa galahan.
Mwah tumpeng pamubug, 35, pras, mewak hayam pinanggang, 2, penek, 2, jinah, 11. Tanem tuwuh, tadhah, 1, mewak ayam, 1. Tulung, 1, mewak sudang taluh. Sasayut agung, 1, mewak guling bebek. Sasayut Tutuwan, 1, mewak sudang taluh, sangga hurip, 1, panyeneng, 1, Mwah bawi, 1, ginawe suluh agung den agenep. Mwah suluh balang, den agenep. Layang-layang bebek cemeng, 1, hayam hireng, 1, daging ing bebek mwang daging ing hayam, holah sasigar, jajatah calon, padha sarwa, 8, sama winadhahan hanchak-hanchak, sarwa, 1, sowang, mesi sagawu mwang phala bungkah phala gantung den agenep, pras kamaligi, 1.
Mwah banten tumpeng, 2, mewak hayam, 2, pegu putih, 1, pane hanyar, 1, dyun, 1, kumba-corat, 1, susu, 8, mesitoya hanakan, kumkuman, 1, sibuk pepek, rwi-rwi, 108, jinah, 25, lis, 1, janur niyuh warna, 8, samsam rwan ing tibah, waribang, tahin ing wesi, jayanti, jaya manthalu, tumbak maling, wunut bulu, kamuning, toya mawarna den agenep, tikeh dadakan, sisingkep sarembon, 1, kamaligi, hubag-abig.
Mwah dawuduh, hampeji, katut wohe, wit ing byu katut wohe.
Mwah wakul-wakulan, 1, mesi bras acatu, hartha, 225, lawe satukel, kadi tingkah ing sasantun, den agenep, ron ing bunut panggang, hanchak, waringin, 7, langsat, croring, duren, manggis, bulwan, mwang tegen-tegenan, bras, kethan hinjin padha rong tapis, sudhang taluh, bubungkilan, jawa jali, woh hijengan, sedhah sagulung, hapuh sawungkus, sahang ron busung, sajeng, sabrerong.
Mwah celeng hurip, 1, basa den agenep.
Mwah celeng; 1, maka daging hempal-hempal; wadhanniya pinggang, 1.
Mwah tambekur, 8, mesi sega wera, daging ing loh, sawah, tambak.
Mwah pras bhumi, 1, hartha, 1000 matumpeng, 2, hayam, 2 lawe satukel, mwang bhaya-kala, mewak hayam pinecel, lis busung mawarna den agenep.
Mwah kumbha-cacat, 3, pdha susu 8, tepung tawar, sagawu, hisuh-isuh, wadhahin cubek, nyuh, 1, wadhahi dulang, saha dhaksinan sang amuja den agenep, mwang catur kumbha, kren, 1, mesi dhangdhang, sega garudha, sega sanga wara, sega tadhah, 1, nyiru, 1, glar sanga, pancha wara, pancha sanak, sega hanut hurip ing dinan ing karyane, panyucuk celeng pelen, 1, bebek blang kalung, 1, hayam sudha mala, 1, pari rong tanah, saha prabot ing hanenun, kaping hesi beras, 2, kulak, jinah, 225, talen ing benang satukel, Mwah nyiru, 1, masurat ghana, lamakana rwan ing pisang wahu kebur, hanut tarujungan, titihana lalamak rwan ing sembung, mesi sga, hnahakna ring pretiwi, Mwah tambekur hupih, 8, hesi sga, mewak daging ing sawah, iwak loh, daging ing bhuh, sagara, taluh tambar, 80.
Mwang sekar taman, pulagembal, pula sakadaton, kalepikan jagarasa, tadhah, halas, sekar katut dahuniya, sekar pacah, tiga kanchu, dhalima wanta, sempol, mandasuli, bahus, padma, tunjung sawarnaniya.
Mwah carune ring lemah, celeng hagung, 1, pinaka suluh hagung den agenep, getih sapanjang, walung gegendhing, sami mentah, penchok kacang, taluh bukasem, sakelan, sesaniya sadhaging ing hulam mentah, holah den agenep, jajatah calon, hurab bang putih, maka iwak kayogya iwak bawi.
Mwah celeng blang, 1, maka panubuh pinet carmane, winangun urip, winadahan kalabang mikih.
Daginge mentah sasigar, wadhahi hanchak-hanchak, 8.
Kang sasigar mateng, hingolah jajatah calon, sarwa, 80, hurab bang putih, wadhahin hanchak-hanchak, 8 mesi sga wara.
Mwah caru ring Tri Samaya, tulung, 3, mesi sega putih habang ireng, mewak sudhang taluh.
Mwah caru ring Nawa-graha, tulung agung, 9, mesi sega wara, mewak hebatan celeng, jajatah calon.
Mwah caru ring Sad Winayaka, nga, kekepuh, 6, mesi sega putih, 3, mesi sega habang, 1, sega kuning, 1, sega ireng, 1.
Mwah caru Catur Warna, kekepuh, 1, mesi sega catur warna.
Mwah tembekur putih, 1, mesi sega putih, 1, hnahakna ring pabrahman.
Mwah tembekur, 8, mesi sega wera, mewak jajatah calon, sami mentah.
Mwah tambekur ireng, 8, mesi sega wara, mewak jajatah calon, sami rateng.
Mwah tambekur, 8, padha mesi sekar-ura.
Mwah Caru ring Pancha Syan ira, tulung, 5, mesi sega putih, 1; sega bang, 1; sega kuning, 1; sega ireng, 1; ring tengah, 1, mesi sega catur warna, sama mewak kalendah, susukitan.
Mwah Caru ring Nagara, caru dandan, hanut pahideran bhumi nawa desa, mesi sega sawakul, mewak jajatah calon, sami sahuyun.
Mwah jangan sakawali, glar sangha, sajeng sagecha, rumbah gile, sega basok, hantiga, 9, sami padha mapanimpug.
Mwah caru sarwa mangsa, hnahakna ring lemah, ring madhya genahniya, sami winangun urip, mwang pras, kalamigi, 1.
Mwah pancha satha, pinancha warna, 5, walulange winangun urip, daginge hingolah, jajatah calon, hurab bang putih, 30, nganut hunggwan mancha desa, mwang huripniya, wadhahi kalatkat, mesi tumpeng padha madanan, hanut warnan ing pahideran.
Nahan tan widhin ing TARU EKA DASA RUDRA, sidha mamrayasa bhumi, matangniyan sawelas wiji, hangadegaken sanggar tawang saha panggunganiya siji sowang, den agenep, widhi-widhanan ing caru, kramaniya, nganut warna pasang sethananiya.
Wusning Eka Dasa Rudra, patawurakna Bhuta Pancha Wali Krama, lwire, hamancha desa marep, Pur, Da, Pa, U, Ma. Telasning mangkana.
Patawurakna Tri Bhuwana, hangadegakna Sanggar Tawang, 3, saha wangunan siji sowang, U, Ma, Da.
Wus mangkana, patawurakna Guruniya. Sanggar Tawang, 1, Telas.
Nihan daging Panjegjegan ing Bhumi, lwirniya :
Hana Pancher mawat mas, slaka, tambaga, besi, timah, hiket den ing wenang tri datu, hungkusang sapisan, tanchebakna ring niyuhe wahu menthik, lebohakna ring tengah ing gebeh, maduluran suci hasoroh, katipat kelanan, bras, 10, ceheng, jinah, 2000, benang, 10, tukel, muwang sarwa tumuwuh, pancha phala sarwa besikan, baligo, manas, sin dadi twara hada, genahakna tengah ing gebeh, peji, huduh, bwah, jaka, sri kikili, 3, hambengan, 3, puhun,
Gebeh ika makamben putih, masabuk putih, sangket, 108, lahit, 108, sangket mas, 1, slaka, 1, tambaga, 1, besi, 1, timbrah, 1.
Mwah lahit mas, slaka, tambaga, besi, timrah, padha, 1.
Iki Panjegjegan Hyang Narmadha hasoroh, kadi panjegjegan manusa, taler maguling pabangkit, upakara padudusan asoroh, guling pabangkit ageng, makaras, maduluran dangsil, 2, tumpeng, 1.
Manih pabangkit ithik, 1, mapanggungan agung. Sang Amuja mabhusana mancha warna.
Nihan kraman ing Hanjegjegang Bhumi, hamuja ta karubun, yar wus ing Prama Gangga, tlas iang Abasma, sahindikan ing sasira.
Sirat ring Sanggar, Astra Mantra, sangkepi. Utpti Sthiti Bhatara ring Sanggar, Dewa Prathista, Kutha Mantra, sangkepi, haturana Anantasana, Padmasana, Siwakaranani, Pangpadhya, Tarpana Toya, sangkepi. Raris ngastawa SURYA sakabwatan.
Wus mangkana makarya Panglukatan, mwang Padudusan.
Wus mangkana Masirat ring Bhumi, Astra Mantra, sangkepi. Kang sinambat, ma:
Pakulun Paduka Bhatari Prethiwi, paduka Bhatara Akasa, Brahma Wisnu Iswara, Saraswati, Sang Hyang Jagat Natha, Sang Hyang Giripati, Sang Hyang Pradhana Purusa, Sang Hyang Triyo Dasa Saksi, Sang Hyang Lumanglang, den kadi pagehakna tuwuh ing bhumi, jegjeg wetan, pageh kulon, jegjeg lor pageh kidul, Bhatara Guru hanjegjegang tuwuh ing bhumi, jegjeg kangin jegjeg kawuh, jegjeg kaja jegjeg kelod, bener adhah, urdhah, apasek apageh, kukuh Sang Hyang Bhumi, ……………………………………………. Om Sri yawe namu namah swaha, Om Sidhir astu ya namah swaha.
Wus mangkana, linukat ikang bhumi, lisin, Karosodanani, Anantasana, Catur Aswarya, Padmasana, Utpti, Dewa Prasthita, Sthiti, Kuthamantra, tirthani mwang hayabi, mwang pras. Telas.
Yan Panjegjegan Manusa, mantra iki anggen Pangabhakti, yen alit upakaraniya, ma :
Pukulun Kaki Prajapati, Nini Prajapati, Kaki Citragotra, Nini Citragotra, Kaki Samantara, Nini Samantara, pangabhaktin ipun hanjegjegang tuwuh ipun, jegjeg kangin jegjeg kawuh, jegjeg kaja jegjeg kelod, beneh menek beneh tuwun, apageh hapasek, hakukuh Sang Hyang Hurip sarirane ipun anu,
Om Sri yawe namu namah swaha.
Nihan daging GEBEH PANJEGJEGAN ING MANUSA, lwirniya:
Pancher wat mas, slaka, tambaga, besi, timrah, hiket den ing lawe tridatu, hungkusang sapisan, tanchebang ring niyuh wahu menthik, lebokakna ring tengah ing gebeh, maruntutan suci asoroh, katipat kelanan, bras, 10, ceheng, jinah, 2000, benang, 10, tukel.
Mwang sarwa tumuwuh, pancha phala sarwa besikan, baligo manas, sing dadi twara hada, pejang tengah gebehe, henthik peji, huduh, bwah, jaka, sri kikili, 3, hambengan, 3 puhun.
Gebeh hika makamben putih, masabuk putih, sangket, 108, lahit, 108, sangket mas, 1, slaka, 1, tambaga, 1, timrah, 1, lahit mas, slaka, tambaga, besi, timrah, padha, 1. Telas
Nihan dharma ing HANAHUR SOT HATHANI HALUH, SASANGI, nga:
Yan Magayah Kbo, angadhegaken Sanggar Tawang mwang Panggungan, saprakaraniya den kadi lagi, hnahakna iyarep ing Parhyangan, ring genah ing Amegat Sot.
Caru kang munggah ing Sanggar, banten suci, 3, dandanan mwang Catur Wdhya Ghana, Pancha Saraswati, genep saprakaran ing suci, padha mahiwak guling ithik sowang-sowang, tkan ing ladha bebek, paripin kanchana, 2, maka lingga, rinajah, Çiwa mwang Ghana.
Mwah caru ring sor ing Panggungan, tadhah pabangkit, pras lis, panyeneng, tahenan, gayah kbo, 1, pangiring gayah bawi, 1, guling celeng, 1, pangiring guling memeri, 1, tulung, 1, sasayut katututan, ibu sugih, pula sakadaton, sekar sataman tadhahalas, kaklepikan, jagarasi, padha, 1, glar sangha, gangan ing kawali, daksina, 1, pamugbug gayah, tumpeng, tumpeng, 35, bungkul. Mwah hayam, 35, siki.
Mwah iyarep ing Sanggar Tawang. Pegat Sot, tumpeng hagung, 1, mawadhah nyiru hanyar, surat ing nyiru, yan pagatam ring Dewa, iki, ( ). Yan ring Pitara, iki, ( ). Maled kaping, raka sarwa gelahan, rateng mentah, mawadhah nyiru.
Mwah Panjenukan ring sor iyarep ing Sanggar Tawang, sega mawadhah wakul, 1, mewak jajatah celeng, 12 katih, mawadhah wakul.
Mwah Katipat Bulayag, padha makelan, padha mewak jajatah celeng, 12, mawadhah wakul.
Muwang jaja kukus kaput, mawadhah wakul, byu mas ahijas.
Mwah tulung, 2 manak padha, 11. Muwang tatandingan, 5, tanding.
Sega mancha warna, Pur, putih, mewak taluh; Da, habang, mewak hurang; Pa, kuning, mewak kuning taluh; U, ireng, mewak lele; Ma, brumbun, mewak yuyu. Mwah tatandingan, 20 tanding. Sega putih mewah babayuhan.
Mwah ring Lebuh, ngadegaken Pangubengan, tengahniya madaging Sanggar, caru ring Sanggarniya, suci sadandahan mwang parerebwan, mewak guling bebek.
Ring sorniya tadhah pabangkit, 1, maguling celeng, 1, pangiringniya guling mameri, 1, gayah celeng recah, 1, pras, lis, panyeneng, tulung, sasayut, katututan, 1, sasayut, 1, sasayut agung, 1, tutuwuhan, ibu sugih, padha masiki.
Mwah iyarep ing Sanggar, Pakala-migiyan, maguling mameri, 1.
Mwah ring pangambilan hutange, caru suci sadandanan, parerebwan, bebek, 1.
Mwah iyarep ing Sang Amegat Sot, daksina, 1, pras lis, sorohan, 1, sasayut sidha-karya, panyahag.
Mwah daksina panukun jiwa, 1, mabras acatu, taluh, 1, klapa, 1, byu ahijas, genep saprakaran ing sasantun, sarwa bungkulan, benang satukel, sasari gung artha, 4000.
Mwah banten suci ring gagaluhan, 1, ring panchuran suci, 1, ring pawon suci, 1, ring bras, suci, 1.
Mwah suci ring parerebwan, 1, sami padha mapaduwuk.
Mwah aket, nistha madhya utama, den kayeng lagi.
Genep saprakaraniya.
Wus mangkana, lumkas tang Dudukun akala-mligi ring Parhyangan karuhun, raris ring sang masasangi.
Wus akala-mligi, munggah banten ring Parhyangan, mwang lamak saprakaraniya kabeh.
Raris ngabejiyang saha honiyan-oniyan.
Wus ngabejiyang, hasaha, ngalinggihang, ngayabang.
Lumekas Dhang Guru mamuja, PUJA BWAT PARIKRAMA.
Wus mangkana, ngabhakti sang aswat, raris hanicip toyan Çiwamba, saha Tirtha ring Parhyangan, saha sasayut sidhakarya, lawan sasayut saduluraniya.
Raris hanebas surat pasaksi, hanuli winaca, tkan ing hanebit kang surat, bhasminen, harengniya curakakna ring papegatan, hariniya, lebwakna ring niyu danta, pendhem iyarep iang Parhyangan, raris hapaggatan, nyahagang, ngababang, nurunang, madu-adwan, mabyasa, saha kinehang. Telas.
Nahan KRAMAN ING MAPAG TOYA ! dandanan kbo, 1, kalungana suntagi, wastra putih.
Iyarep ing kbo, bras tegenan, saha honiyan-honiyan, mapradaksina, ping, 3.
Wus mangkana, ikang kbo ginawe Titi-mahmah, walulange maksih utuh, daginge oleh den agenep, sasate calwan, dadi, 8, tanding, mahaled klatkat saha sanga, 8, tanding, saha raka, wak-wakan gnep, glar sangha, jangan sakawali, mwang segehan.
Mwah ring Panggungan, guling pabangkit, genep salanlan ing pabangkit den agenep.
Dyun pere, 1, buwu, 1.
Dandanan ring Sanggar, suci sadandanan genep.
Sang Amiyos, suci sadandanan, pras, 1, mwang lis, daksina, hartha, 700. Telas.
DINAN ING HAMAPAG TOYA, nangken sasih, ka, 4; ka, 8. Banthangan wong Bali ika, katkan ing guling, 1, pabangkit, 1, suci, 5, soroh, marechah bawi, 1, hingolah den asangkep, saha Rentheng, tatajen.
Haturan ring Dewane di Gunung Agung, bras acaru, hinjin hacatu, daksina, 3, padha putih (pethak), jinah katur ring Gunung Agung, 381.
Mwah ring Dewi Daru ring Batur, haturan bebek putih, 3, daksina, 3, bras, kethan, hinjin, pada macatu, raka den agenep, lawe satukel, jinah, 333.
Metu tirtha ring Batur mwang ring Pangubengan.
Maka pangenteg, pamapag ring Hulun Swi, ika ne katiru saking Majapahit.
Haci-haci ing sawah duk ring Majapahit, katur ring Semeru, ring Bhatara Pasupati.
Kramana di Bali, katur ring Dewa di Gunung Agung, di Batur.
Hana sapa ring Basukih, ring Bali Basukihan, hasing ngenchak haci-haci ring Hulun Swi, makadi Panyungsungan Dewane di Mascheti, makadi Bhatari Rambut Sedhana, Bhatari Çri, Hamogha tan pabhukti sarin ing sawah, WUNG RING PEJANG RING DEPUKAN, RING CATUHAN, pangan kinum mantuk ring Gunung Agung, ring Batur, sarin ing sawah ika.
Trang tikang bhuwana, sasab makweh, manusa kali sangara.
Mwah Sang Bhaka Bhumi, manyeneng ring Hulun Swi, palinggan ira Bhumi Satumpuk, modhal mangulon.
Parhyangan Dewan ing Gunung Agung, ring Batur, Limasari, Limaschatu, Gedhong Angnurah Bhumi, Bhumi Baturnya, Bhykitnya hanaman tlung kelan, bel kbo sacengkang, sambel pedhes.
Malih pyasan hapit lawang, mabhukti katipat padha makelan sowang.
Malih panyungsungan Dewa di Mascheti, mangraksa tikus ika wenang sungsung.
Malih yan hana candhalan ing Hempelan, ring Hulun Swi, wenang Binalik Sumpah, Tingkahe Hamancha Wali Krama.
Nihan Kramaning NGUSABHA HYANGNING DHAWUHAN, nangken pari wayah, hakarya Panggungan, tan kari hampiji huduh, mwang pisang katut wohniya, banten sadandanan gnep, bari hingol.
Winangun hurip mwang sarwa sisih, babi, limpa, hati, pupusuh, babwahan winadhahan hanchak-hanchak, mesi banten takep-takepan, dwang hanchak-anchak mesi padha, 100, slem sasigar, putih sasigar, padha, 50.
Caru dandanan hanut takep-takepan, yan putih, putih caruniya; yan hireng, hireng caruniya; ring tengah ing hanchak-anchak, banteniya padha-padha wadhahin lamak tan panglong, calon dandanan, 20, barabas, 20, wadhahin hancha-anchak, tengah ing hanchak-anchak, mesi banten kang mawadhah lamak tan panglong, 1, jawung-jawung, 2.
Mwah banten kang ring Sanggar, sakraman ing banten suci sadandanan den agenep.
Mwah bantene ring Panghulun ing Toya, masanggar cucuk banteniya guling ithik putih, satha pes talengis mwang jukung-jukungan, layarniya haren ing pisang, layarakna ring hulun ing toya, saha babanten hatanding genep, hendongan, hasyani, jaja saha raka, lis lebeng, 1.
Mwah sor ing panggungan, pasegeh, panyehag, 11, mawadhah nyiru.
Mwah bebek, 1, hayam, 1; Mwah ring panggungan, kayesin ing pasilih.
Mwah agawu, tepung campah.
Mwah sangku hisyani toya nirmala.
Mwah yan harep Amapag, teher kadi kecap ing arep.
Nihan kraman ing WANG HANGANGKID, hangadegaken Sanggar Tutwan, caru, suci dandanan.
Mwah ring sor, ca, pabangkit, 1, tumpeng, 2, papanggang ayam, 2, grih agung, 2, kapiting, 2, hantiga, pelas, gedhang, çri, padha, 2, pras,1.
Mwah tumpeng bira, 1, tumpeng agung, 1, mewak guling ithik, 1, hurang agung, pisang kembang, pisang jati, pane hanyar, 1, saha ririhan, mesi pirak, 25, panebasan, jinah 777, kaya daksina, kampuh saparadeg, lis dyun, kuskusan hanyar, siwur pepek.
Nggwan ing acaru, ri tepin ing samudra ring lwah agung kunang.
Hana duluraniya WANG ANGANGKID, saha tegen-tegenan, bras, kethan, hinjin, mwang salaran ithik ayam, mwang jukung-jukungan, mesi banten dandanan, lebwakna ring samudra. Telas.
Nihan kraman ing BANTEN PASELANG, lwirniya : Hangandegaken Sanggar Tutwan, segenep ing sanggar, banten kang munggah ring Sanggar, suci tiba ro, 2, soroh, macatur rebah, bale gadhing, mesi suci hasoroh, mewak ithik ginuling.
Mwah nasi putih hatebog, maiwak taluh mapelut, 6.
Nasi kuning hatebog, mewak ithik putih mabakakak.
Nasi plug hatebog, mewak banyak mabakakak.
Jrimpen kuning 1, jrimpen sirat mawarna, 8 asiki.
Kunang sekarniya, sekar sekasthi, kedhapan Nagasasi, gadhung, sekar cempaka warangan, rajah ratih candra.
Sekar tunjung, rajah Yaksa, Danawa, Kuwera, Sanat Kumara Surya.
Ikang sekar tunjung, tanchebang ring teboge manasi putih.
Sekar cempaka warangane, tanchebang ring teboge manasi kuning.
Malih wastra cepuk sari, kampung megha mendhung, sabuk cacirupan, sabuk balengki.
Malih bantene ring balen Paselange, lwire : Pulagembal, sekar taman, pakekeh, pula sakadaton, bagya, ibu sugih, tuwuh-tuwuhan, tegteg bunching.
Malih dhadhagan, mawadah nyiru, patingkeb, pungu-pungu, sapta soca, nawa soca, watu jawa, ceheng, prahu-prahuwan, mas mirah, wawangi, colok.
Malih ketan, bras, padha masok, dhangdhang tembaga, cil dhateng, mwah papindhayan Rare Hangon manegakin kbo-kbohan.
Malih jan tebu pangpang tlu.
Pring 2 pasang, ring Sanggar sapasang, suci 2 soroh, lis dhegdheg, wangsul, palangka gadhing.
Malih Dewa Nini, Gagaluh.
Babangkitniya Ardha Nareswari, gulingniya matudag uli tundhun.
Mwah iyarep ing tutwan, matiti mamah, kbo yos bharana, saha olah-olahaniya, pabangkit ireng asoroh, tan paguling, maled patola sutra, daksina agung 1, hartha 1725.
Dangsil, tumpeng, 5, pagheneyan, mesi suci asoroh, gelar sanga.
Yan MADHYA ring PASELANG, kewala kbo winangun urip, matatakan pitola sutra, pabangkit hasoroh, hedhaniya kadi nguni YAN NISTHA RING PASELANG, wedhus wenang, holahaniya kadi harep, pabangkit alit asoroh, sakrama kadi nguni, tan padange.
Yan MANGGE ring WANG, utara, madhya, nistha, pangamete tan padangsil, tan pagagaluh, tan padewa Nini. Mangkane kramaniya, haywa korup.
Iki rajahning pipil dadagan, den anut widik-widik, saha pasang sethananiya, iti suratniya :
Ghenin ira Bhatara Iswara, Purwa, SAM.
Ghenin ira Bhatara Mahesora, Ghne, NAM.
Ghenin ira Bhatara Brahma, Da, BAM.
Ghenin ira Bhatara Rudra, Nai, MAM.
Ghenin ira Bhatara Mahadewa, Pa, TAM.
Ghenin ira Bhatara Sangkara, Bya, ÇIM.
Ghenin ira Bhatara Wisnu, U, AM.
Ghenin ira Bhatara Çambu, Ac, WAM.
Ghenin ira Bhatara Sadha Çiwa, Ma, IM.
Ghenin ira Bhatara Çiwa, Sor, YAM.
Nihan pracarun ing adudus, caru ring sor, celeng ji hanut hurip ing pancha-warran ing weton, hingolah dagingniya, den kadi hesin ing panggungan, den agenep.
Kunang sirahniya, balung, buntut, kikil, dalemaniya padha madidik sowang, den maksih mentah, sampilaniya sanunggal, den masih utuh, winangun hurip, den ing hatingkah.
Kunang daging kang ingolah, rwaniya sega ring nyiru, gelar sangha ring tatempeh, rajah ing nampi, Garuda hulu kurma, hisen ing glar sangha, sega sakepel, tinumpangan gagechok, jinajar telu, tambekur hanut pancha-wara, hingisenan sekul, molam gagechok bang, putih, pagu, nga, mesi kadi tambekur, tadhah kadi kraman ing tadhah, den agenep, poporosan den agnep, pras, 2, tumpeng wawarnan, kayesin ing panggungan, pisang kembang, pisang jati, papahes, ririhan, hisuh-isuh, karamas, jangan sakawali, sega sawakul, penchok sepanjang, hantiga hanut pancha-waran ing weton.
Gambra hingolah dagingniya winangun hurip, tendhasniya, buntutniya, kikilniya, sega sahidan, urip-uripan, celeng plen, pakanakna ring suku, hayam 2, rupanut pancha waran ing weton, pakanakna ring asa, bebek, 2, pakanakna ring murdha, huwurana bras apapangan.
Mwah HUPACARAN ING HADUDUS, kuskusan rajah padma, hilir rajah Astra Pasupati, mwang ikang dhangdhang pane, rajah sarasi, sasenden, rajah kadi hilir. Dyun rajah naga. Kren rajah trisula, cakra, padma. Caratan, mesi trisula, salaka, Kumbhacarat, mesi trisula, salaka. Kumbhacarat mesi banyun ing hapande. Wasuhakna ring suku.
Kaklentingan, 4 mesi paripih catur dhatu, mwang astanggi hnahakna ring jayanti jayamantelu.
Rajut ikang kaklentingan, den iang lawe tri warna, lis, siwur pepek, lungguh ing adyus, dadampar pari rong tenah, tikeh 2, mwang prabot hanenun. Iki papalin ing wong adudus habhicari. Telas.
Nihan tingkah NGETEH-ETEHIN MANUSA, yaniya MADUDUS, risampune punut mapatlasan.
Hambil hambangane mapesel, tebahang ring bawu tengen, ping 3; ring baku kiwa, ping, 3; ring punuk, ping 3; ring tungtung ing irung, ping 3.
Raris ambil caratane, kechirin ring pabahane, ping 3, ring bahu tengen, ping 3, ring bahu kiwa ping, 3, ring tangan tengen, ping 3, ring tangan kiwa, ping 3.
Nganchukang jawum ring çiwa-dwara, ring bahu kiwa, ring bawu tengen, ring tangan tengen, ring tangan kiwa.
Ngerik antuk tyuk, ring çiwa-dwara, ring bawu tengen, ring bawu kiwa, ring tangan tengen, ring tangan kiwa. Pandhusin antuk rerebhu.
Cucukin bebek, ring çirah. Cucukin ayam, ring tangan.
Cucukin bawi, ring suku. Ngereb patelasan. Mabisuh-isuh. Pandusin.
Wus punika masasarik, matetebus, raris matirtha. Raris natab.
Malih kabale paselange majijiwan. Raris natab, wusniya raris mapadhamel. Wus mapadhamel, raris natab banten ane beten.
Raris ngiderang pring, ping 3.
Rihin mabhakti ring Sanggar Paselange. Wus mabhakti, raris munggah ka bale Paselange. Wus mabhakti, raris munggah ka bale paselange. Majijiwan.
Iki Sang Hyang Mretha Karsana, nga, wenanggen panjaya-jaya Rare, Ça, Wai wenang, mawadhah payuk, samsam sekar je wija jenar, ma. :
Ong Para dewita rupa ya, dewa grantincha hamekam, wangi swamba ya ucyate, dewa Wisnu payodayat.
Om Aklesa ya namah, Om Um Wasat bhaya ya namah, Om Mam Wasat sidhi sampurna ya namah, he bhyo namah.
Telas.
Druwen :
Ida Pedanda Putra Tembau
Griya Aan – Klungkung
gle_Latn tso_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn jav_Latn jav_Latn ban_Latn min_Latn zsm_Latn sun_Latn ban_Latn zsm_Latn ban_Latn ban_Latn ban_Latn zsm_Latn ban_Latn zsm_Latn ban_Latn ban_Latn ban_Latn jav_Latn jav_Latn ban_Latn jav_Latn ban_Latn min_Latn ban_Latn ban_Latn ban_Latn ban_Latn ban_Latn ban_Latn ban_Latn tgl_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn jav_Latn jav_Latn ban_Latn ban_Latn jav_Latn jav_Latn jav_Latn tum_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn ban_Latn jav_Latn kik_Latn jav_Latn ban_Latn jav_Latn jav_Latn ban_Latn ilo_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn run_Latn jav_Latn wol_Latn bam_Latn ltz_Latn jav_Latn ban_Latn ban_Latn jav_Latn ban_Latn ban_Latn ban_Latn jav_Latn ban_Latn ban_Latn ilo_Latn ban_Latn run_Latn jav_Latn ban_Latn jav_Latn ban_Latn jav_Latn ceb_Latn jav_Latn ban_Latn ban_Latn ban_Latn jav_Latn ban_Latn jav_Latn jav_Latn jav_Latn ban_Latn ban_Latn ban_Latn ban_Latn jav_Latn ban_Latn ban_Latn vec_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn jav_Latn ban_Latn jav_Latn jav_Latn ban_Latn kac_Latn fur_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn jav_Latn pap_Latn jav_Latn ban_Latn tum_Latn jav_Latn luo_Latn ban_Latn afr_Latn afr_Latn jav_Latn jav_Latn ban_Latn jav_Latn ban_Latn ban_Latn ban_Latn jav_Latn ban_Latn jav_Latn ban_Latn quy_Latn ban_Latn ltz_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn bjn_Latn jav_Latn ban_Latn ban_Latn ban_Latn ban_Latn ban_Latn ban_Latn tum_Latn ban_Latn jav_Latn ban_Latn ban_Latn ban_Latn jav_Latn ban_Latn ban_Latn ban_Latn sun_Latn tum_Latn sun_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn kea_Latn kea_Latn jav_Latn jav_Latn war_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn kin_Latn ban_Latn war_Latn ban_Latn jav_Latn jav_Latn ban_Latn kea_Latn ban_Latn cjk_Latn war_Latn ban_Latn bem_Latn jav_Latn tum_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn bem_Latn ban_Latn ban_Latn ban_Latn ban_Latn ban_Latn tum_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn jav_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn jav_Latn jav_Latn ban_Latn ban_Latn sun_Latn jav_Latn jav_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn jav_Latn jav_Latn ban_Latn bjn_Latn jav_Latn ban_Latn jav_Latn ban_Latn ban_Latn ban_Latn jav_Latn jav_Latn ban_Latn ban_Latn jav_Latn ban_Latn ban_Latn jav_Latn jav_Latn jav_Latn jav_Latn ban_Latn jav_Latn ban_Latn jav_Latn ban_Latn ban_Latn sun_Latn ban_Latn jav_Latn ban_Latn bjn_Latn bjn_Latn ban_Latn jav_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn swe_Latn jav_Latn ban_Latn ban_Latn bjn_Latn war_Latn ban_Latn jav_Latn ban_Latn ban_Latn jav_Latn jav_Latn ban_Latn jav_Latn bjn_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn min_Latn sun_Latn ban_Latn jav_Latn ban_Latn jav_Latn ban_Latn ban_Latn ban_Latn jav_Latn jav_Latn ban_Latn ban_Latn cat_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn sun_Latn sun_Latn jav_Latn ban_Latn ban_Latn ban_Latn jav_Latn jav_Latn ban_Latn ban_Latn jav_Latn ban_Latn sun_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn bjn_Latn bjn_Latn ban_Latn ban_Latn bjn_Latn ban_Latn ban_Latn jav_Latn ban_Latn ban_Latn jav_Latn ban_Latn ban_Latn sun_Latn cjk_Latn ban_Latn ban_Latn ban_Latn ban_Latn ban_Latn ban_Latn taq_Latn ban_Latn fij_Latn ltg_Latn ban_Latn ban_Latn sun_Latn kab_Latn ban_Latn ban_Latn jav_Latn jav_Latn ban_Latn sun_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn swh_Latn ban_Latn nld_Latn ban_Latn ban_Latn